What is the meaning of Gadah pachisi read and know the meaning of this proverb Bhojpuri: गदह पचीसी केकरा खातिर कहल बा, पढ़ीं अउर जानीं एकर मतलब – News18 Hindi\nपुरनिया लोग बड़ा अच्छा मुहावरा बनवले रहे लोग, अब जइसे “गदह पचीसी” के लीं. कहात रहल ह कि 16 से 25 साल के उमिर के दायरा वाला नौजवान जब फालतू काम में व्यस्त रही त ऊ गदह पचीसी के शिकार बा.\nLast Updated : July 13, 2021, 13:48 IST\nहमनी के पुरनिया लोग बड़ा सोच- समझि के कौनो मुहावरा बनवले बा. अब जइसे “गदह पचीसी” के लीं. कहात रहल ह कि 16 से 25 साल के उमिर बड़ा कांच ह. एमें जे सतर्क ना रही ऊ भोग- बिलास आ प्रपंच के खाई में गिर जाई. जे सतर्क रही ऊहे जीवन में सफल होई. एकदम साफे लउकता कि आजुओ ई मुहावरा बड़ा सार्थक बा. एकर एगो अउरी अर्थ बा. उमिर के एह दायरा वाला नौजवान जब फालतू काम में व्यस्त रही त ऊ गदह पचीसी के शिकार बा.\nदिन भर व्हाट्स एप, फेसबुक आ इंस्टाग्राम के चक्कर लगावता आ एको मिनट फोन से अलगा नइखे होखत, कौनो प्रतियोगी परीक्षा के तेयारी नइखे करत, कौनो उद्यम नइखे करत. दिन भर टीवी देखता ना सूतल रहता. नीमन- नीमन चीज केतरे खाईं एकरे फेर में परल रहता त एमें कौनो दू राय नइखे कि अइसन लइका गदह पचीसी के शिकार हो गइल बा. त ठीके कहल बा कि गदह पचीसी में फंसल माने जीवन भर खातिर कांट का जंगल में अझुराइल. पुरनिया लोग उदाहरण देत रहल ह कि वेदव्यास जी के पुत्र शुकदेव जी 12 साल के उमिर में कुल वेद- उपनिषद के श्लोक आ ओकर तात्विक अर्थ जानि लेले रहले आ परम विद्वान हो चुकल रहले. जब वैराग्य में ऊ घर से निकलले त रास्ता में एगो पोखरा परल जहां कुल युवा मेहरारू लंगटे नहात रहली सन.\nशुकदेव जी के देखि के ई कुल मेहरारू बिना लजइले प्रणाम कके आसिरबाद मंगली सन. शुकदेव जी के खोजत वेदव्यास जी जब ओह पोखरा पड़ी गइले त लंगटे नहात मेहरारू लुका गइली सन. वेदव्यास पुछले कि तहनी लोग हमरा लइका से ना लजइलू ह, आ हमरा से काहें लजातारू? त मेहरारू कहली सन कि शुकदेव महाराज वैराग्य में बाड़े. उनुका ई ज्ञान नइखे कि के लंगटे बा आ के कपड़ा पहिनले बा, के मरद ह आ के मेहरारू ह. बाकिर रउरा ओह मानसिक अवस्था में नइखीं. रउरा मन में स्त्री- पुरुष के भेद बा. त एही से हमनी का लुकाइल बानी जा. त शुकदेव जी से गदह पचीसी डेरात रहे. उनुकर त कुल इंद्रिय ब्रह्माग्नि से रूपांतरित हो गइल रहली सन.\nआ चैतन्य महाप्रभु? ऊ त 24 साल के उमिर में संन्यास ले लिहले. आ स्वामी विवेकानंद? एलएलबी करते मन में वैराग्य समाए लागल. त रउरा कहब कि सब चैतन्य महाप्रभु आ स्वामी विवेकानंद ना नू हो जाई! महानता वाली घटना रेयर बाड़ी सन. त सरकार ठीक कहतानी, बाकिर ई बताईं, सामान्य गृहस्थ के लइकन में का अइसन जवान नइखन स जौन दिन- रात मेहनत कके आपन आ अपना परिवार के आर्थिक स्थिति सुधारे के प्रयास करतारे सन? जरूर बाड़े सन. आंकड़ा बतावतारन स कि पिछला 20-25 सालन में आईएएस के परीक्षा में सफल होखे वाला विद्यार्थियन में ग्रामीण पृष्ठभूमि के युवा के संख्या ढेर बा. नइखे बिसवास होत त वेबसाइट पर जाके चेक क लीं. ई काहें होता?\nएसे कि ग्रामीण पृष्टभूमि के लइका अपना गरीबी, अभाव आ माता- पिता के पीड़ा समझतारे सन, महसूस करतारे सन. ओकनी के मन में छटपटाहट बा कि कइसे एह गरीबी के दुष्चक्र से बहरा निकलल जाउ. हालांकि गांवों में गदह पचीसी के शिकार युवा बाड़न स. बाकिर अब गांव के युवा चेतना में बदलाव देखल जा सकेला. छटपटाहट देखल जा सकेला. त सचेतन युवा मन- प्राण से प्रतियोगी परीक्षा के तेयारी करतारे सन, कुछ उद्यम करतारे सन. बाकिर जौन लइका कुल सुख- साधन से संपन्न बाड़े सन. बाप- महतारी ओकरा हर इच्छा के पूर्ती क देता, त ऊ काहें प्रतियोगी परीक्षा खातिर कड़ा परिश्रम करी. ऊ त बाप- दादा के कमाइल संपत्ति पर नजर गड़वले बा. ओकरा त लागता कि ई सुख चलत रही. ऊ फेसबुक आ ट्विटर पर बेकार के राजनीतिक बहस में उलझल बा, ह्वाट्सएप पर कुल मैसेज आ वीडियो फारवर्ड करता.\nना, कुल शहरी लइका अइसन नइखन स. बाकिर एहतरे के फालतू गतिविधि में लिप्त रहे वाला शहरी आ महानगरीय युवा वर्ग के संख्या कम नइखे. शहरी भा महानगरीय परिवेश वाला लइकन में भी छटपटाहट बा. लेकिन ओकनी के संख्या गदह पचीसी वालन से कम बा. कतने युवा त खाओ, पीयो, मौज करो वाला बाड़े. त गदह पचीसी के भूत केकरा धइले बा, ई जांचे के परी. के जांची? त महतारी- बाप जांची. ई जांच लइकाइए से करेके परेला. ना त लइका भा लइकी के जवान भइला पर हमनी के चेकिंग ढेर फायदा ना करी. जवान सुग्गा ठीक से ना सिखी. जब सुगवन के आदमी के बोली सिखावे के रहेला त ओकनी के लइकाइएं से सिखावल जाला. तब ऊ हजारन रुपया में बिकाले सन.\nअब देखल जाउ कि रिहाबिलिटेशन सेंटर पर कतना प्रतिशत युवा बाड़न स. सन 2015 के आंकड़ा कहता कि हर साल नशा मुक्ति केंद्र पर2करोड़ से ज्यादा युवक नशा छोड़े खातिर अइलन स. 2021 के आंकड़ा अउरी बढ़ि गइल बा. छोट शहर में भी हेरोइन आ चरस के शिकार युवा देखल जा सकेलन स. नशा करे खातिर ऊ घरे के कौनो सामान चोरा के बेंचि देता. ईहे असली गदह पचीसी ह. पूरा जवानी नशा में बिता दिहले. बाकी जवानी नशा मुक्ति आ अपना के सुधारे में. एगो मशहूर फिल्म अभिनेता भी एगो जमाना में नशा के शिकार रहले. बाकिर उनकर पिता उनुका के सुधार दिहले. ढेर लोग सुधरि जाला. जेकरा ई ज्ञान हो गइल कि नशा, नाश के जड़ ह, बस ऊ नशाखोरी छोड़ि दी. ई त भइल हेरोइन आ चरस के नशा. बाकिर कुछ अदृश्य नशा भी होलन स. जइसे पढ़े के बेरा नींद आवे लागी आ इंटरनेट कनेक्शन वाला फोन बा त ओकरा पर रात भर जागे लागी. परिणाम- दिन- रात व्यर्थ के काम में लिप्त रहिके आपने जीवन बिगाड़ल. एकरा अलावा घूमे के नशा, प्रपंच बतियावे के नशा आ ना जाने कतना प्रकार के गलत आदतन के नशा.\nदोसर केहू के जीवन में अनावश्यक रुचि लेबे के नशा आ हर आदमी के जज करेके नशा. सबकर कमी देखि के ओकरा पर घंटन बतियावे के नशा आ आपन कमी देखे में कौनो रुचि ना. ईहो गदह पचीसी ह. आ ई गदह पचीसी, पचीस बरिस के उमिर के बादो जारी रहि सकेला. त हम त पुरनिया लोगन के प्रणाम करतानी कि ऊ लोग गदह पचीसी के लेके शोध- मंथन कइल आ जीवन के चार गो आश्रम में बांटि दिहल - ब्रह्मचर्य, गृहस्थ, वानप्रस्थ आ संन्यास. अब ऊ नियम आज के परिस्थिति में त ना अपनावल जा सकेला बाकिर बदलल परिस्थिति में एह चारो आश्रम व्यवस्था के पर्यायवाची सामने राखिके अपना जीवन के संतुलित त कइले जा सकेला. (विनय बिहारी सिंह वरिष्ठ स्तंभकार हैं. यह उनके निजी विचार हैं.)


भोजपुरी पट्टी से 11 गो खबर, शुक 1 जून 2018 के – टटका खबर\nगोरखपुर में दू दिन लागी रोजगार मेला\nगोरखपुर 01जून (वार्ता) उत्तर प्रदेश के गोरखपुर विश्वविद्यालय में एगो बड़हन रोजगार मेला दू दिन ला लगावल जाए वाला बा.\nसहायक निदेशक सेवायोजन अखण्ड प्रताप सिंह बतवलन कि क्षेत्रीय सेवायोजन कार्यालय का तरफ से9आ 10 जून के दू दिन के रोजगार मेला दीक्षा भवन, विश्वविद्यालय परिसर में लगावल जाई.\nएह मेला में कई गो कंपनियन में मौजूद 5000 वैकेन्सी पर बहाली होखे वाला बा.\nछपरा के राजेन्द्र सरोवर में डूबला से एगो लड़िका के मौत\nछपरा 01 जून (वार्ता) बिहार में सारण जिला के छपरा शहर में मौजूद राजेन्द्र सरोवर नहाए ढुकल एगो लड़िका गहिरा पानी में चल गइला से डूब गइल. साथे नहात बाकी बचवा सभ पूरा कोशिश कइलें बाकिर ओकरा के डूबे से बचा ना सकले. हादसा के जानकारी मिलला का बाद स्थानीय लोग के मदद से ओकर लाश निकालल गइल.\nडूबल लड़िका इमली मुहल्ला में रहे वाला मेंहदी इमाम के बेटा साहेब आलम रहुवे.\nवाराणसी में दू गो भड़ैता हत्यारा असलहा समेत धरइले\nवाराणसी, 01 जून (वार्ता) उत्तर प्रदेश में वाराणसी के सारनाथ इलाका में शुक का दिने पुलिस से मुठभेड़ का बाद असलहा तस्करी आ भाड़ा पर हत्या करे वाला दू गो बदमाशन के पुलिस गिरफ्तार क लिहलसि बाकिर ओहनी के चार गो संघतिया भाग परइले.\nपुलिस सूत्र बतवलें कि जमीनी विवाद में बनियापुर रजनहिया के रहे वाला बिहारी यादव उर्फ भोली यादव के हत्या करे ला घात लगवले बदमाशन में से कल्लू शर्मा अउर बीरू तिवारी मुठभेड़ का बाद गिरफ्तार हो गइलें, जबकि सादिक, अभिषेक सिंह उर्फ प्रिंस, इमरान आ जावेद खां भाग परइलें.\nगिरफ्तार बदमाशन का लगे से तीन गो पिस्टल, एगो रिवाल्वर, तीन गो तमंचा आ बहुते जिंदा कारतूस बरामद भइल बा.\nपुलिस अधिकारी बतवलें कि पूछताछ में बदमाश बतवले सँ कि ऊ बिहार का मुंगेर से असलहा लेआके वाराणसी में ऊंच दाम पर बेचत रहले आ साथे-साथ भाड़ा पर हत्यो करे के धंधा करत रहले सँ.\nजौनपुर प्रधान डाक घर से दिन दहाड़े अढ़ाई लाख रूपिया गायब\nजौनपुर, 01 जून (वार्ता) उत्तर प्रदेश में जौनपुर के शहर कोतवाली इलाका में प्रधान डाक घर से अज्ञात बदमाश अढ़ाई लाख रूपिया लेके चंपत हो गइले.\nपुलिस सूत्र बतवलें कि शहर के अलफस्टीनगंज मोहल्ला में स्थित प्रधान डाक घर के सेविंग काउंटर पर तैनात बाबू सत्य प्रकाश गाहकन के अढ़ाई लाख रूपिया बैग में रखके कामकाज निपटावत रहलें. काम निपटाके खाली भइलें त देखत बाड़ें कि रूपिया वाला बैग गायब बा.\nघटना के सूचना मिलते सीओ सिटी नृपेन्द्र सिंह, आ शहर कोतवाल के के मिश्रा मौका पर पहुंचके जांच पड़ताल शुरू कइलें. बाकिर चोर धराइल नइखे.\nसंदेह वाला हालात में बैंककर्मी के मौत\nबेतिया 01जून (वार्ता). बिहार में पश्चिम चम्पारण जिला में भारतीय स्टेट बैंक के चनपटिया मुख्य शाखा में तैनात एगो लिपिक के मौत संदेह वाला हालात में हो गइल बा.\nपुलिस सूत्रन के कहना बा कि बैंककर्मी अशोक शर्मा (30 साल) पिछला दी बरीस से एहिजा तैनात रहले आ चनपटिया बाजारे में किराया के डेरा में रहत रहलन. रहा था।\nअशोक गोपालगंज के बरौली थाना के सरेया गांव के रहे वाला रहलन आ अगिला दिसंबर में उनुकर बिआह होखे वाला रहुवे. पुलिस लाश के एम जे के अस्पताल, बेतिया पोस्टमार्टम ला भेज दिहले बिया आ रिपोर्ट अइला का बादे पता चली कि मौत के कारण का रहुवे. ओने मरल बैंककर्मी के मामा शिकायत दर्ज करा के हत्या के अनेसा जतवले बाड़न.\nकुशीनगर में हत्या के आरोप में पत्नी समेत चार जने के जेल\nकुशीनगर 01 जून (वार्ता) उत्तर प्रदेश के कुशीनगर जिला में चार बरीस पहिले अपना ससुरारी आइल एगो नवही के हत्या का मामिला में कुशीनगर के एगो अदालत ओकरा मेहरारू आ सार के दस-दस बरीस आ ससुर अउऱ चचेरा ससुर के पांच-पांच बरीस के जेल के सजा सुनवलसि.\nकुशीनगर में मोटरसाइकिलन के टक्कर में एक जने के मौत\nकुशीनगर 01 जून (वार्ता) उत्तर प्रदेश के कुशीनगर के पटहेरिया चौराहा क्रासिंग का नियरा भइल दू गो मोटरसाइकिलन के टक्कर में एगो नवही शमशाद के मौत हो गइल. कान में ईयरफोन लगवले माटरसाइकिल चलवला का चलते ई हादसा भउवे.\nवाराणसी में फेरु एगो फ्लाईओवर हादसा\nवाराणसी, 01 जून (वार्ता) प्रधानमंत्री नरेन्द्र मोदी के संसदीय क्षेत्र वाराणसी में दू सप्ताह बादे एगो अउर बनत फ्लाईओवर के शटरिंग गिर पड़ल. संजोग से डायवर्सन रहला का चलते केहू हताहत नइखे भइल. पिछला 15 मई का दिने भइल एगो दोसर हादसा में नाहियो त 18 लोग के मौत हो गइल रहुवे.\nगोण्डा आ बहराइच में आदमखोर हुँड़ार के आतंक\nगोण्डा 01 जून (वार्ता) उत्तर प्रदेश में देवीपाटन मंडल के बलरामपुर आ बहराइच जिलन में एगो आदमखोर तेंदुआ के हमला के अनेसा से लोगबाग हदसल बा.\nवन विभाग सूत्रन से पता चललल कि बहराइच जिला के कर्तनिया जंगल के रामगांव इलाका के धोबिहा गांव में तेंदुआ देखल गइल. ओकरा कुछ देर बादे टेंपरापुरवा में ओकरा के दएखल गइल. हदसल लोग रात भर जाग जाग के पहरा देत बा. वनाधिकारी रुस्तम परवेज के कहना बा कि धोबहा गांव में ओकरा के पकड़े ला पिंजड़ा लगावल गइल बा.\nट्रक से कचरा के एगो औरत के मौत\nसासाराम 01 जून (वार्ता). बिहार में रोहतास जिला के अगरेर इलाका के बाराडीह बाजार का नियरा एगो ट्रक से कचरा के करहगर थाना के बभनी गांव के रहे वाली प्रीति कुमारी (22) के मौत हो गइल. दुर्घटना का बाद ट्रक चालक ट्रक छोड़के भाग निकलल.\nसंतकबीरनगर में एगो नवही के गरदन रेत के हत्या\nसंतकबीरनगर 01 जून (वार्ता) उत्तर प्रदेश में संतकबीरनगर जिला के महुली इलाका के अम्मादेई अउऱ अमेदवा गांव का बीचे सिवान में एगो नवही के लाश मिलल बा. ओकर गरदन रेत के कइल हत्या का बाद लाश नहर किनारे फेंकल गइल रहुवे. मरे वाला के पहचाल गागरगाड़ धनघटा के अश्वनी चौधरी (25) के रूप मे भइल बा.\nTags: आदमखोर हुंड़ार, कुशीनगर, क्रिकेट सट्टेबाजी, गोण्डा, गोरखपुर, छपरा, जौनपुर, बहराइच, बेतिया, वाराणसी, संतकबीर नगर, सासाराम


मोनालिसा बनली दबंग ब्रांड एम्बेस्डर – Anjoria\nमोनालिसा बनली दबंग ब्रांड एम्बेस्डर\nफिल्मी सितारन के क्रिकेट लीग सीसीएल में शामिल भोजपुरी सितारन के टीम भोजपुरी दबंग आपन ब्रांड एम्बेसेडर सिनेमा भोजपुरी के हॉट गर्ल मोनालिसा के बनवले बा. मोनालिस हर मैच में मौजूद रह के टीम के हौसला बढ़इहें.\nपिछला दिने भइल अपना पहिला मैच में भोजपुरी दबंग शानदार जीत हासिल कइलस.\nविराज भइलन ‘तड़ीपार’\nअब भोजपुरीओ के आपन मूवी चैनल ‘ऑस्कर मूवीज भोजपुरी’


अघोर पंथ: सामान्य परिचय - डॉ जयकान्त सिंह 'जय'\nसनातनी हिन्दू धर्म समय, समाज आ साधक लोग के ज्ञानानुभूति अउर तप-साधना के प्रभाव वश कई गो पंथ अथवा सम्प्रदाय के रूप में आकार लेत आइल बा। एकरा में 'पंथ' मतलब साधक भा सिद्ध संत लोग के बतावल साधना के मार्ग आ सम्प्रदाय मतलब ओह मार्ग का प्रवर्तक आ अनुयायी समूह द्वारा जन मानस खातिर सही मार्ग सुझावे वाला धार्मिक अथवा आध्यात्मिक संस्था। ई 'अघोर पंथ भा सम्प्रदाय' भी सनातनी हिन्दू धर्म का एगो खास तरह के तप-साधना के माध्यम से जीवन, जगत आ मृत्यु का रहस्य के भेद जाने आ मोक्ष पावे वाला साधकन के शाखा ह।\n'अघोर पंथ' के साधक भा सिद्ध लोग के 'अघोरी' भा 'औघड़' कहल जाला। एह अघोरी लोग के अनुसार एह पंथ के प्रवर्तक भगवान शिव हवें। एकर संबंध शैवमत का पाशुपत भा कालामुख सम्प्रदाय से बतावल जाला। भगवान शिव के आ उनका अवतार के मानेवाला अनुयायी लोग शैव कहाला आ एह शैव मत के मानेवाला लोग के चार गो प्रमुख सम्प्रदाय- शैव, पाशुपत, कापालिक आ कालामुख में पाशुपत सबसे पुरान शाखा ह। उहँवे कालामुख सम्प्रदाय के अनुयायी लोग महाव्रतधारी कहल जालें। ई लोग नर-कपाल में ही भोजन, पानी, मदिरा आदि सबके सेवन करेलें।देह पर चिता का भस्म के लेप लगावेलें। एह शैवमत के मूल रूप ऋग्वेद में रूद्र के आराधना में बा। अथर्ववेद में शिव के भव, शर्व, पशुपति, भूपति आदि कहल गइल बा। वामन पुराण (पाशुपत, कापालिक, कालामुख आ लिंगायत शाखा), बसव पुराण आदि में शैव मत, ओकरा एह शाखा आ उप-शाखा- शाक्त, नाथ, दसनामी, भाग आदि के उल्लेख मिलेला। शैव साधु लोग के नाथ, अघोरी, औघड़, अवधूत, योगी, सिद्ध आदि कहे के पुरान परम्परा बा। शैव लोग खातिर बार-बार अघोरी भा औघड़ शब्द के प्रयोग आ अघोर पंथी लोग के शैव साधु लोग का संस्कारन से खात मेल एक दोसरा से जोड़ेला। एकरा में मुख्य संस्कार बा- एकेश्वरवादी भइल, सिर पर जटा धारन कइल, रात्रि आ निर्जन- अस्मसान में तांत्रिक अनुष्ठान कइल, हाथ में कमंडल, त्रिशूल भा चिमटा लिहल, देह पर चिता के भस्म रमावल आदि। शैव ग्रंथ 'श्वेताश्वतरोपनिषद्' में रूद्र का मूर्ति के 'अघोरा' कहल गइल बा।\n'अघोर पंथ' के 'अघोर' शब्द 'घोर' शब्द में 'अ' उपसर्ग लगवला से बनल बा। 'घोर' के अर्थ होला- कठिन, अटल, असहज, जकड़ल आदि आ ओकरा में अ उपसर्ग जुड़ला से ओकर अर्थ हो जाला - सहज, सरल, आसान, स्वाभाविक, आदि। एह तरह से अघोर पंथ तप-साधना के स्वाभाविक, सहज आ सरल मार्ग वाला सम्प्रदाय ह। अघोर पंथी साधक लोग के अनुसार हर आदमी प्रकृति से सहज सरल होला। बालक जइसे जइसे सेयान होला ओकरा दुनियादारी से जुड़ल नीमन बेंजाय, अच्छा बुरा आ सही गलत में फरक करे सहजे आ जाला। बाकिर काया आ माया से जुड़ल भंवजाल में अझुराते ओकरा भीतर तरह तरह के विकार पैदा होखे लागेला आ तब ऊ सहज सरल आ स्वाभाविक ना रह के असहज, कठिन, अस्वाभाविक मतलब 'घोर' रूप में आ जाला। ओकर मूल प्रकृति अघोर मतलब सहज सरल ना रह जाए। अइसन स्थिति में सिद्ध अघोरी अपना तप साधना के जरिए फेर अघोर अवस्था के प्राप्त करेलें। जवन साधना मुख्य रूप से निर्जन स्थान, अस्मसान घाट पर, शव साधना के एगो खास क्रिया के जरिए कइल जाला। जवना के माध्यम से स्वयं का मूल अस्तित्व के भिन्न-भिन्न चरन का प्रतीकात्मक रूप में अनुभव कइल जाला।\nकुछ विद्वान लोग के मत बा अघोर पंथ नाथ सम्प्रदाय का पहिले से अस्तित्व में रहे। बाकिर यूरोपीय विद्वान हेनरी बालफोर के अनुसार एह पंथ के प्रवर्तक योगी गोरखनाथ रहलें आ उनकर शिष्य मोतीनाथ एकरा प्रचार प्रसार में महत्वपूर्ण भूमिका निभवलें। उहँवे विलियम क्रुक अघोर पंथ के सबसे पहिले राजपुताना राजस्थान के आबु पर्वत पर प्रवर्तित आ प्रचलित भइल फेर गुजरात, नेपाल आ समरकंद जइसन जगह तक फइलल। एह अघोर पंथ के अघोरी साधु शव साधना करेलें, मुर्दा के मांस खालें। मुर्दा का खोपड़ी में खाना खालें आ पानी-मदिरा पीयेलें। जवन इनका के शैव मत के कालामुख आ कापालिक लोग का परम्परा से जोड़ेला। एक ओर जहाँ भगवान शिव के अघोर पंथ के प्रवर्तक बतावल जाला उहँवे अवधूत दत्तात्रेय के शिव के अवतार मानल जाला जे अघोर पंथ के सिद्ध गुरु रहलें। बल्कि उनका के शिव सहित ब्रह्मा आ विष्णु के संयुक्त अवतार बतावल जाला। अघोर पंथी कीनाराम के अनुसार शिव स्वयं में सम्पूर्ण हवें आ समस्त जड़ चेतन में व्याप्त बाड़ें। एह देह आ मन के साध के जड़ चेतन आ सब स्थितियन के अनुभव क के मोक्ष पावल जा सकऽता।\nअघोर मत के प्रचार-प्रसार में बाबा कीनाराम के बहुत बड़ भूमिका बा। एह से उनका बारे में विस्तार से चर्चा कइल जरूरी बा।\nकीनाराम के जनम चंदौली तहसील के बनारस जिला का रामगढ़ गाँव के क्षत्रिय रघुवंशी परिवार में संवत् १६८४ विक्रमाब्द में भइल रहे। बचपन से ही उनकर रूचि धार्मिक रहे। जहाँ रहस राम नाम के जप करत रहस। बारह बरिस के उमिर में उनकर बिआह हो गइल रहे। जहिया उनकर गवना होखे के रहे ओकरा एक दिन पहिले ऊ घर के लोग से दूध भात खाए के मँगलें। तब घर के लोग एकरा के अशुभ बतावल।तबो ऊ दूधे भात लेके खइलें आ कुछे छन बाद उनका पत्नी का मरे के खबर पहुँचल। एकरा बाद ऊ विरक्त होके घर से चलके गाजीपुर में रहे वाला रामानुज संप्रदाय के महात्मा शिवाराम जी के सेवा टहल में लाग के उपदेश देवे के आग्रह कइलें। शिवाराम जी गंगा नहाये चललें कीनाराम के आपन बाघाम्बर आ पूजा-पाठ के सामग्री देके आगे बढ़े के कहलें। कीनाराम गंगा किनारे पहुँच के गंगा जी के आगू आपन माथ नववलें त गंगा जी उनका पांव के पास पहुँच गइली। ई सब शिवाराम जी दूर से ही देखत रहलें। उनका समुझत देर ना लागल कि ई कीनाराम जनमजात महात्मा बा। ऊ कीनाराम के आपन गुरुमंत्र दिहलें। कुछ दिन के बाद शिवाराम जी का पत्नी के देहांत हो गइल आ ऊ दोसर बिआह करे के तय कइलें। एही बात पर उनकर कीनाराम से मतभेद हो गइल। फेर कीनाराम उहाँ से चल दिहलें। जब ऊ नैगडीह गाँव पहुँचले त उहाँ देखलें कि जमींदार के सिपाही गाँव के एगो गरीब बुढ़िया का बेटा के मामूली अपराध खातिर कैद करके कैदखाना में डाल दिहले बाड़ें। उनका के साधु-महात्मा जान के बुढ़िया अपना बेटा के छोड़वावे खातिर मिनती करे लागल। एह कीनाराम अपना तेज आ चमत्कार से प्रभावित करके ओह लरिका के जमींदार का कैद से मुक्त करा दिहलें। ओह बुढ़ औरत का खुशी के ठेकाना ना रहल आ ऊ अपना बेटा के कीनाराम के हवाले कर दिहल,जे बाद उनकर शिष्य अवधूत बिजाराम के नाम से जानल डालें।\nएक बेर कीनाराम बिजाराम के नीचे रहे के कहके अपने गिरनार पर्वत पर तप करे चल गइलें। जहाँ उनका दत्तात्रेय जी से भेंट कालूराम के रूप में भइल। कीनाराम अपना ग्रंथ' विवेक साथ ' में एह चीज के उल्लेख कइले बाड़न। एकरा बाद कीनाराम आ बिजाराम जूनागढ़ पहुँचल लोग। कीनाराम बिजाराम से नगर में जाके भिक्षा माँग ले आवे के कहलें आ अपने बाहर आसन लगा के ध्यान में बइठ गइलें। जूनागढ़ के शासक मुसलमान रहलें। उनकर सिपाही नगर में घुसते बिजाराम के पकड़ के जेल में डाल दिहल। जब कीनाराम गइलें त उनको के जेल में डाल दिहल गइल आ सजाय के रूप में चक्की चलावे के मिलल। ऊ अपना डंटा से चक्की के मारत चले के कहलें आ चक्की अपने चले लागल। एह बात के जानकारी मिलते उहाँ के शासक कीनाराम से माफी माँगत दूनो जना के छोड़ दिहलें आ उपहार के रूप में काफी हीरा-जवाहरात भेंट कइलें। कीनाराम कुछ हीरा जवाहरात मुँह में डाल के थूकरत कहलें कि ई ना त मीठे लागऽता आ ना खट्टे लागऽता। फेर ई कवना काम के? तूं हम साधु के खाए खातिर ढ़ाई पाव पिसान दे दे। ई घटना संभवतः विक्रम संवत १७२४ के ह।\nकीनाराम जूनागढ़ से बनारस के अघोरी कालूराम से मिले उनका मठ केदारनाथ अस्मसान घाट पहुँचलें। कालूराम मुर्दा का खोपड़ी सब के बोला के चना खिआवत रहलें। ऊ कीनाराम से आपन परिचय देवे के कहलें त ऊ कालूराम का एह काम के रोक दिहलें। अब मुर्दा के कवनो खोपड़ी चना खाए अइबे ना करे। तब कालूराम ध्यान लगा के जान गइलें कि कीनाराम हवें। ऊ कीनाराम से मछरी मँगले आ कीनाराम गंगा से मछरी मँगलें। मछरी पानी से बाहर किनार पर आ गइल। तीनों जना मछरी पकाके खइलन। फेर एकरा बाद ऊ कालूराम के कहला पर नदी में दाहात एगो लास के जिन्दा कर दिहलें। जे आगे चलके उनकर शिष्य राम जिआवन राम भइलें। एह घटना के समय वि. स. 1754 बतावल जाला। एह तरह के कई गो परीक्षा पास कइला के बाद कालूराम कीनाराम के अघोर पंथ के गुरुमंत्र दिहलें आ अपने लुप्त हो गइलें। अघोर पंथ में ई विस्वास जतावल जाला कि खुद भगवान दत्तात्रेय कालूराम बनके कीनाराम के अघोर पंथ के गुरुमंत्र दिहलें। कालूराम के द्वारा कीनाराम के गुरुमंत्र देके लुप्त हो जाए के संकेत विद्वान लोग एह बानी से बतावेला -\n'कीना कीना सब कहे, कालू कहे ना कोय।\nकालू कीना एक भये, राम करे से होय।।'\nएकरा बाद कीनाराम कासी के कृमिकुंड में रह के तपस्या करे लगलें आ कबो कबो रामगढ़ जास। भगवान दत्तात्रेय के बाद कीनाराम अघोर पंथ के आगे बढ़वलें। छंदशास्त्र के जानकार कीनाराम के चार गो प्रमुख पुस्तक बा- विवेक सार, राम गीता, राम रसाल आ गीतावली। ऊ विवेक सार के रचना उज्जैन के क्षिप्रा नदी के किनारे कइले रहलें जवना में ऊ आत्माराम के वंदना आ आत्मानुभव के चर्चा कइले बाड़न। उनका अनुसार सत्य भा निरंजन सर्वव्यापक आ सहज रूप अस्तित्व में बाड़ें। विवेक सार में ओह सब अंग के भी चर्चा बा जवना में से पहिला तीन गो में सृष्टि रहस्य, काया परिचय, पिंड ब्रह्मांड, अनाहत नाद आ निरंजन के चर्चा बा। अगिला तीन गो में योग, साधना, निरावलंब के अवस्था, आत्म विचार, सहज समाधि आदि के उल्लेख बा आ बाकी दूगो में सउँसे विश्व के आत्म स्वरूप होखे आ आत्म स्थिति खातिर दया, विवेक आदि के अनुसार चले का बारे में बतावल गइल बा। कीनाराम के मृत्यु सन् 1826ई. में भइल रहे।\nकीनाराम के शिष्य परम्परा में आवे वाला शिष्यन में प्रमुख नांव बा - जय नारायण राम, बिजाराम, राम स्वरूप राम, राम जिआवन राम आदि। जूनागढ़ में कीनाराम के दोसर मठ बा। इनका मत में अलख पंथी, नागा संन्यासी आ नागा अवधूतिन भी होखेली। इनका मत में मदिरा के प्रयोग ना होत रहे। एकरा अलावे इनकर आउर कई गो मठ बनल बा।\nनिरबानी आ घरबारी जीवन शैली के आधार पर अघोर पंथ के दू भाग हो गइल। जे आपन घर-परिवार ना बसा के अपना तप साधना में रत रहत रहे ऊ निरबानी कहाइल आ जे गिरहस्त रूप में घर-परिवार के बीच रह के साधना के बदौलत सिद्धि पवलस ऊ घरबारी कहाइल। बतावल जाला कि कीनाराम आ भिनक राम निरबानी संत रहे लोग।\nविद्वान लोग के अनुसार अघोर पंथ के तीन गो शाखा बँट गइल- अघोर, घुर आ सरभंग सम्प्रदाय। एकरा में सरभंग सम्प्रदाय के प्रमुख केन्द्र बिहार के चम्पारन, सारन, मुजफ्फरपुर आ नेपाल के तराई क्षेत्र बा।


MaleSheikhpuraIndia Like0members like this\nशशि कुमार सिंह (SHASHI) leftacomment for Abhishek Kumar"प्रणाम आ जय भोजपुरी\nजय भोजपुरी"Oct 10, 2012शशि कुमार सिंह (SHASHI) leftacomment for Abhishek Kumar"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 10, 2011Rajeev Mishra "राजीव भोजपुरिया" leftacomment for Abhishek Kumar"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 10, 2011नबीन भोजपुरिया ( NB ) leftacomment for Abhishek Kumar"अभिषेक जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 10, 2010Ashutosh Ranjan leftacomment for Abhishek Kumar"जनम दिन के बहुत बहुत बधाई आ शुभकामना...."Oct 10, 2010Abhishek Kumar is nowamember of JaiBhojpuri.comJan 30, 2010 Welcome Them! RSS\nजय भोजपुरी At 6:38am on October 10, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 3:18am on October 10, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 7:43pm on October 10, 2010, नबीन भोजपुरिया ( NB ) said… अभिषेक जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 1:49am on October 10, 2010, Ashutosh Ranjan said… जनम दिन के बहुत बहुत बधाई आ शुभकामना.... No comments yet!


मुख्तार अंसारी – टटका खबर\nकौमी एकता दल के नेता मुख्तार अंसारी अबकी वाराणसी सीट से चुनाव ना लड़ीहें जबकि पिछला चुनाव ऊ महज सतरह हजार वोट से हारल रहले. अबकी वाराणसी सीट से नरेन्द्र मोदी चुनाव लड़े वाला बाड़न आ उनका खिलाफ हिन्दुत्व विरोधी जमात के एक होके चुनाव लड़े के बात होखत बा. आ आपा पार्टी के अरविंद


आगरा फोर्ट रेलवे स्टेशन - विकिपीडिया\nस्थाई WAP 4\nरकबगंज, आगरा, उत्तर प्रदेश\nउत्तर सेंट्रल रेलवे\nजमीन पर बनल आम स्टेशन\nआगरा फोर्ट रेलवे स्टेशन, आगरा फोर्ट की पास रावतपारा, आगरा में स्थित बा। इ भारत कि कईगो ओ स्टेशन में से एगो रहे जवने प दुनुं, ब्रॉड गेज आ मीटर गेज लाइन रहली स, तबले जबले की जयपुर खातिर जवन लाइन रहे ओके ब्रॉड गेज में परिवर्तित नाहीं करा गइल। आगरा फोर्ट रेलवे स्टेशन उत्तर मध्य रेलवे की अंतर्गत आवेला।\n5 उपलब्ध सुविधा\nआगरा, जवन की मुगलन क 16वीं-17वीं सदी क राजधानी ह, इ ताजमहल और आगरा क किला जइसन विशेष स्मारकन क जन्मस्थली ह। ताजमहल 2-4 लाख पर्यटक प्रतिवर्ष आकर्षित करेला। करीब 200,000 विदेशी पर्यटक एकर यात्रा कईले बान स।\n1,000 मिमी (3 फुट33/8 इंच) चौड़ा मीटर गेज दिल्ली-बांदीकुई और बांदीकुई-आगरा राजपूताना स्टेट रेलवे क लाइन 1874 में खुलली स। आगरा-जयपुर लाइन 2005 में 1,676 मिमी (5 फीट6इंच) ब्रॉड गेज में परिवर्तित करा गइल।\nजामा मस्जिद और आगरा फोर्ट की दिल्ली गेट के बीच एगो विशाल अष्टकोणीय त्रिपोलिया चौक रहे, ए त्रिपोलिया के आगरा फोर्ट स्टेशन बनावे खातिर नष्ट करा गइल, इ रेलवे स्टेशन आगरा क पहिला रेलवे स्टेशन और भारत की सबसे पुराना रेलवे स्टेशनन में से एगो रहे।\nफरीदाबाद-मथुरा-आगरा खंड क 1982-85 में विद्युतीकरण, टुंडला-यमुना ब्रिज 1988-89 में, और 1990-91 में यमुना पुल-आगरा क विद्युतीकरण भइल।\nआगरा फोर्ट रेलवे स्टेशन 87,000 यात्रियन के हर दिन सेवा देला।\nआगरा फोर्ट रेलवे स्टेशन प टेलीफोन बूथ, प्रतीक्षा कक्ष, रिटायरिंग रूम, रिफ्रेशमेंट रूम, वाटर कूलर और पुस्तक स्टाल क सुविधा बा।\n↑ "Taj Visitors". Department of Tourism, Govt. of Uttar Pradesh. पहुँचतिथी2July 2013.\n↑ "IR History:Early Days II (1870-1899)". IRFCA. पहुँचतिथी 23 June 2013.\n↑ "Boost for Jaipur-Agra rail link". The Hindu,6मई 2005. पहुँचतिथी2July 2013.\n↑ "Agra Fort Railway Station Train Time Table". cleartrip.com. पहुँचतिथी7दिसंबर 2016.\n↑ "History of Electrification". IRFCA. पहुँचतिथी2July 2013.\n↑ "Agra Fort". Indian Rail Enquiry. पहुँचतिथी2July 2013.\n"https://bh.wikipedia.org/w/index.php?title=आगरा_फोर्ट_रेलवे_स्टेशन&oldid=722465" से लिहल गइल


उच्चारण: बालगीत-गिलहरी "सबके मन को भाती हो" (डॉ. रूपचन्द्र शास्त्री 'मयंक')\nबालगीत-गिलहरी "सबके मन को भाती हो" (डॉ. रूपचन्द्र शास्त्री 'मयंक')\nबड़े चाव से खाती हो!\nपेड़ों की कोटर में बैठी\nभागो-दौड़ो आलस छोड़ो,\nLabels: गिलहरी, बालगीत, सबके मन को भाती हो\nसुशील कुमार जोशी 30 अगस्त 2016 को 8:54 am


आदिवासियन के हक पर डाका डालत झारखंड के आदिवासी उपयोजना घोटाला – Anjoria\nसितम्बर 4, 2011 आदिवासी उपयोजना\n– अखिलेश अखिल\nआदिवासियन के हिफाजत आ ओह लोग के सामाजिक, आर्थिक बढ़न्ती खातिर केंद्र आ राज्य सरकार अलग से बजट बनावेली. एकरा अलावे बहुते पुरान आदिवासी समूहन के बचावे सुरक्षित राखहू खातिर बहुते योजना चलेली सँ. ओही में से एगो ह, टीएसपी माने कि जनजाति उप योजना. हर राज्य के आदिवासी आबादी का आधार पर केंद्र सरकार हर साल भारी भरकम धन एह योजना में लगावेले. राज्यो सरकार अलगा से आपन टीएसपी योजना चलावेली सँ, लेकिन एह योजनन के लाभ आजु ले आदिवासियन के ना मिलल. जनजाति आयोग के चेयरमैन डॉ. उरांव के कहना बा कि ‘जब मनसा ठीक ना रही त बढ़न्ती के बारे बेमानी बा. आदिवासियन के आजु ले तरजीह नइखे मिलल. मिलल रहीत त आदिवासियन के दशा अइसन ना रहीत. आदिवासियन खातिर दिहल फंड के शुरूवे से लूटल जात बा आ एहमें सभे शामिल बा.’\nझारखंड समेत पूरा देश में ट्राइबल सब प्लान घोटाला चलत बा, लेकिन एकर सबले मजबूत जड़ झारखंड में लउकत बा. एहिजा राज्य के आदिवासी उप योजना का बारे में ना त झारखंड सरकार के मुखिया के कुछ मालूम बा ना ही मंत्री से लगाइत जिला प्रशासन के कवनो खबर बा. ई फंड कहां आ कवना मद में खरच हो रहल बा एकर लेखा-जोखा कतहीं नइखे. पिछले महीना राज्य के मुख्यमंत्री अर्जुन मुंडा आदिवासी एडवाइजरी कमेटी का बइठका ला दिल्ली पहुंचले, त उनुको लगे कवनो लेखा जोखा ना रहल. रउरा कह सकीले कि ओहिजा फंड के गबन हो चुकल बा. ऊपर से नीचे ले केहू एह बारे में कुछ बोले के तइयार नइखे. विभाग के मंत्री चंपई सोरेन हउवें लेकिन उनुको एकरा बारे में बेसी जानकारी नइखे. फोन पर कहलें कि, ‘हम एह बारे में जानकारी बिटोरत बानी, मिलते बता देब.’ राज्य के वित्त सचिव सुखदेव सिंह टीएसपी के पूरा रिकॉर्ड होखे के बाति त करत बाड़े लेकिन मुकम्मल जानकारी उनुको लगे नइखे. जनजाति कल्याण विभाग के सचिव राजीव अरुण एक्का से बतियावे के कहले.\nअइसना में इहे लागत बा कि अगर जाँच करावल जाव त अरबों के घोटाला सामने आ सकेला.\nभारत सरकार के जनजातीय कार्य मंत्रालय के आंकड़ों के मुताबिक, टीएसपी के तहत राज्य के 2005-2006 में 58 करोड़ 96 लाख, 2006-07 में 70 करोड़ 41 लाख, 2007-08 में 77 करोड़ 11 लाख, 2008-09 में 87 करोड़ 93 लाख अउर 2009 से दिसंबर 2010 तक 85 करोड़ 92 लाख रुपिया दिहल गइल. माने कि पांच साल में 379 करोड़ 23 लाख रुपिया. एकरा अलावा केंद्र सरकार आदिम जनजातीय समूहन के विकास आ संरक्षण ला अलगा से धन देले. झारखंड में एह योजना में9गो जनजाति बाड़ी सँ, असुर, बिरहोर, बिरजिया, हिल खारिया, कोरबा, मल पहाड़िया, परहइया, सौरिया पहाड़िया अउर सावर. केंद्र एह योजना खातिर साल 2008 से 2010 के बीच झारखंड के 12 करोड़ 98 लाख रुपिया दिहलसि. एही पीटीजी विकास ला केंद्र सरकार एगो जनश्री योजना चलवले बिया आ ओहू ला एह राज्य के लगभग तीन करोड़ रुपिया दिहल गइल बा. दोसरो पीटीजी योजनन ला एह बीच 17 करोड़ दिहल गइल बा.\nसामाजिक कार्यकर्ता ठाकुर प्रसाद के कहना बा कि आजु ले केहू एह तरफ ध्यान ना दिहलसि. अगर दे दिहल जाव त ए राजा के दूरसंचारो घोटाला छोट पड़ जाई. एह घोटाला में सगरी पार्टी के लोग शामिल बा. आदिवासी फंड लूटिये के प्रदेश के कुछ लोग माला-माल भइल बा.’\nछत्तीसगढ़ के आदिवासी नेता महेंद्र कर्मा के कहना बा कि ‘टीएसपी योजनन के शुरूए से लूट के अड्डा बना लिहल गइल बा. रमनो सिंह के सरकार में ई लूट होत बा. करोड़ों के खरच का बादो आदिवासियन का लगे ना त घर बा, ना भोजन के व्यवस्था. स्वास्थ्यो के कवनो इंतजाम नइखे. तब ई रुपिया जात कहां बा ? आदिवासी फंड लूटिये के अफसर आ नेता आपन घर चलावत बाड़े आ राजनीति करत बाड़े.’ एही प्रदेश के एगो आदिवासी विधायक कवासी लखमा के मानना बा कि आदिवासियन के विकास ला जवन फंड केंद्र सरकार देले ओहीमें से कुछ खरच करके रमन सरकार वाहवाही लूटेले. लखमा के कहना बा कि आदिम जनजाति मंत्री केदार कश्यप नेता ना बनिया हउवें आ आदिवासियन के हिस्सा लूटत बाड़े. अगर टीएसपी फंड के सही इस्तेमाल भइल रहीत त प्रदेश के आदिवासी आगा बढ़ गइल रहीत आ नक्सलोवाद पर अंकुशा लागीत.\nटीएसपी योजना के सबसे बड़हब हिस्सा मध्य प्रदेश के मिलल बा. मध्य प्रदेश के कुल छह करोड़ के आबादी में आदिवासियन के आबादी एक करोड़ बाइस लाख के लगभीर बा. एहमें से6लाख आदिम जनजाति बाड़े. एह आदिम जनजातियन में बैगा एक लाख 31 हजार, सहारिया4लाख 71 हजार आ भारिया 2012 बाड़े. टीएसपी प्लान के तहत एह राज्य के 2005-06 में 81 करोड़ 86 लाख, 2006-07 में 101 करोड़ 26 लाख, 2007-08 में 91 करोड़ 29 लाख , 2008-09 में 126 करोड़ 44 लाख, 2009-2010 में 87 करोड़ 22 लाख आ 2010 के दिसंबर तक 145 करोड़ 57 लाख रुपये मिलल बा. एकर अलावे आदिम जनजाति विकास ला 2008-09 में 37 करोड़ 54 लाख, 2009-10 में 50 करोड़ 67 लाख आ दिसंबर 2010 ले 54 करोड़ 28 लाख रुपिया दिहल गइल बा. केंद्र से प्रायोजित दर्जनो भर से बेसी योजनन का बादो आदिवासी ओहिजे बाड़न. बैगा जनजाति आजु ले पहाड़ आ जंगल से बाहर ना निकलल. 2001 तक एह जनजाति के विकास पर 100 अरब से बेसी रकम खरचा हो चुकल बा आ बैगा के एकर खबरो ले नइखे.\nमामिला के जाँच होखे : उरांव\nकेंद्र आ राज्य सरकारन के चलावल टीएसपी उप योजना से जुड़ल मसलन पर जनजाति आयोग के चेयरमैन डॉ. रामेश्वर उरांव से भइल बातचीत के अंश़..\nटीएसपी योजना का ह ?\nपांचवीं पंचवर्षीय योजना से आदिवासियन के विकास खातिर ई योजना चलावल जात बा. एहमें केंद्र सरकार राज्यन के धन भेजेले आ ओकर खर्च के ब्योरा योजना आयोग आ आदिवासी विकास मंत्रालय का लगे होला. एकरा अलावे राज्य सरकारन के आपनो टीएसपी योजना आ फंड होला.\nइसमें केंद्र के बजट कतना होला ?\nदेश में आदिवासी आबादी 8 फीसदी के लगभग बा आ एही हिसाब से केंद्र सरकार अपना कुल बजट के 8 फीसदी हिस्सा टीएसपी खातिर देले. नियम का मुताबिक, केंद्र सरकार के सगरी मंत्रालयन के अपना बजट के 8 फीसदी एहमें दिहल जरूरी होला.\nटीएसपी योजना लागू करे में कवना राज्य के काम बढ़िया बा ?\nअबले महाराष्ट्र के काम सबले बढ़िया कहल जा सकेला, बाकी राज्यन में एह फंड के लूटल जात बा. आदिवासी इलाकन में नक्सलवाद के इहो एहो कारण बा. अगर एह योजनन के सही इस्तेमाल भइल रहीत त आजु हालात कुछ दोसर रहीत.\nझारखंड में एह योजना में कतना लूट के अनेसा बा ?\nबतावल मुश्किल बा लेकिन अतना तय बा कि ओहिजा ना के बरोबर काम भइल बा. मौजूदा सरकार के राज्य टीएसपी योजना के फंड आ ओकरा खरचा के जानकारी तक नइखे. मुख्यमंत्री अर्जुन मुंडा पिछला पांच साल के हिसाब खोजत बाड़े लेकिन कवनो लेखा हइले नइखे. अर्जुन मुंडा पहिलहू सरकार चला चुकल बाड़न. उनुका त जानकारी होखल चाहत रहे. एगो बात सही बा कि राज्य में एह योजना के सही इस्तेमाल नइखे भइल आ भइलो बा त दोसरा मद में. अगर अइसन भइल बा त आदिवासियन का साथे अन्याय कइल गइल बा. हम चाहत बानी कि एह मामिला के जाँच होखो.\nराजनीतिक संपादक, हमवतन साप्ताहिक, दिल्ली.\n295ए, हनुमान मंदिर गली, मंडावली, दिल्ली 92\nOne thought on “आदिवासियन के हक पर डाका डालत झारखंड के आदिवासी उपयोजना घोटाला”\nashok mishra कहते हैं:\nसितम्बर 6, 2011 को 8:39 पूर्वाह्न पर\nbahut neek likheli


नीरज चोपड़ा – टटका खबर\n(टटका खबर, अतवार, सावन अमावस, 2078 विक्रमी) ढेर दिन से एगो महिला पत्रकार के पनौती बतावत सोशल मीडिया गुलजार रहत रहुवे. अब पनौती होखे के ई सम्मान राजीव गाँधी के मिल गइल बा. काल्हु नीरज चोपड़ा के टौक्यो ओलंपिक में भाला फेंके के प्रतियौगिता में स्वर्ण पदक मिलते सोशल मीडिया पर हजारन लोग ई कहत\nफेंक जहाँ तक भाला जाए\nबधाई नीरज ! ICONIC. #IND pic.twitter.com/2kbYByNGOn— Olympics (@Olympics) August 7, 2021 This was said in 2013 by @narendramodi ji#TeamIndia #NeerajChopra #Olympics pic.twitter.com/lxqYoh12FN — Suresh Nakhua ( सुरेश नाखुआ )🇮🇳 (@SureshNakhua) August 7, 2021\nगोल्ड कोस्ट, 14 अप्रैल (वार्ता). भारत के नीरज चोपड़ा एह सत्र के सबले बढ़िया प्रदर्शन करत 86.47 मीटर दूर ले भाला फेंकके 21वां राष्ट्रमंडल खेलन में आजु शनिचर का दिने स्वर्ण पदक अपना नामे कर लिहलन, एह स्पर्धा में राष्ट्रमंडल खेल के स्वर्ण पदक जीते वाला पहिला भारतीय खिलाड़िओ बन गइलें नीरज. नीरज के ई


डाईरेक्टर के .सिटी.............. - JaiBhojpuri.com\nडाईरेक्टर के .सिटी..............\nPosted by sanjay kumar singh on February 26, 2012 at 10:28pm\nएगो गांव में बहुत जोर शोर से नाटक के तैयारी चलत रहे । रामायण के कथा पर आधारित नाटक रहे । इलाका में जहाँ पांच आदमी जुटस एही नाटक के चर्चा रहे ।धीरे –धीरे दिन नियराये लागल ।चार दिन .....तीन दिन ...दू दिन.....बस काल्हुए त बा । लइका बच्चा जय बजरंग बली आ जय श्रीराम के नारा लगावत गांव के परिक्रमा कर रहल बाडन स । एह सब माहौल से अलग नाटक मंडली के डाइरेक्टर के ओठ पर फफरी परल रहे । काहें ना परो –नाटक होखे के एक दिन पहिले हनुमान जी के रोल करे वाला बेचू भाई घर से खिसिया के दिल्ली भाग गइलन ..बिना केहु के बतवले ।\nसब साथी लोगन से विचार विमर्श के बाद डाईरेक्टर महोदय दोसर हनुमान के खोज में निकललन । प्रतिभा त काफी मिलल लेकिन केहू के डिल डौल हनुमान बने लायक ना रहे । थक हार के गांव के चट्टी पर चाय पीये खातिर पहुंचलन । ओजुगा जिलेबी बनावत बिरेंदर हलुआइ के देख के उनकर बांछ खिल गइल । जाके पुछ्लन .”.एक दिन में केतना कमा लेले बिरेंदर ? “ सौ रुपया कमा लिहिला – बिरेंदर कह्लन । डाइरेक्टर महोदय कह्लन ,” हम तहरा के दु सौ देम . बाकिर हमार एगो काम करे के पड़ी । “ दुनू आदमी के बीच कानाफुसी भइल आ बिरेंदर हलुआइ मान गइलन ।\nनाटक में हनुमान के पहिलका दृश्य आइल . अशोकवाटिका उजाड़ला के बाद हनुमान के रावण के सामने पेशी भइल .रावण गरज के पूछलस –“दुष्ट बानर तुम्हारी इतनी हिम्मत कि हमारी लंका में प्रवेश कर गये ? सिपाहियों इसको कड़ी से कड़ी सजा दो । “ हनुमान जी दुनू हाथ जोड़ के खड़ा हो गइलन, “ सरकार ! एमे हमार कवनो गलती नइखे ......हम ना बानर हई ना सियार .....हम चट्टी पर जिलेबी बेचेवाला बिरेंदर हलुआइ हई हुजूर ............हम्ररा के माफ करीं ....दु सौ रुपया खातिर हमरा गर्दन में फंसरी नईखे लगावेके....हमार जिलेबिये ठीक बा ............हम चलनी जिलेबी छाने ..........” डाईरेक्टर के सामने कवनो चारा ना रहे .........सिटी बाज गइल.........पी......पी पी.......\nजय भोजपुरी Views: 115\nComment by नबीन भोजपुरिया ( NB ) on February 27, 2012 at 7:28am हा हा हा हा हा हा हा हा हा हा बात सही बा बिरेन्दर त फेरा मे परि गईले की दु स के चकर मे केने जेल मे डाले के उपाय हो गईल हा हा हा हा हा हा हा हा हा हा हा हा हा हा बहुत खुब ! जय भोजपुरी संजय भाई Comment by Brij Kishor Tiwari on February 27, 2012 at 1:26pm जय भोजपुरी संजय भाई जी हा हा हा हा हा हा हा ......हा हा हा.............\nजय हो .........एगो रसरी छोड़े वाला कहानी त सुनले रही हनुमान जी पर ...........ईहो बेजोड़ संस्मरण बा .........जय हो ......... Comment by मुकेश मिश्र (राजू बाबा) on February 27, 2012 at 5:17pm संजय भईया जय भोजपुरी !\nहा हा हा हा हा ...........\nसय के दू स बनावे के चक्कर में बिरेन्दर हालुआई के त सँसरी टंगा गयिल.\nहा हा हा हा हा हा हा ......हा हा हा.............\nहा हा हा हा हा हा हा हा.\nComment by Mantu Singh on February 27, 2012 at 5:19pm हा हा हा हा हा हा हाजबरदस्त.....jAI BHOJPURI\nComment by संजीव सिंह on February 27, 2012 at 7:43pm हा हा हा हा हा हा हा\nहनुमान जी तऽ डेरा गईनी...\nबहुत बढीया रहल ई खिस्सा, हा हा हा हा...\nपेट फुले लागल...\nजय भोजपुरी Comment by Rajeev Mishra "राजीव भोजपुरिया" on February 27, 2012 at 9:41pm प्रणाम भाई जी\nका कहल जाऊ बहुत\nजय भोजपुरी जिया भोजपुरी ! Comment by Satyendra Upadhyay "भोजपुरम" on February 28, 2012 at 12:37pm हा हा हा हा हा हा हा\nजय भोजपुरी Comment by Ram Janma Sharma on February 28, 2012 at 3:44pm hahahhahahah ka bat bababaaaaabahut badhiyayaaaaaaaaaaaaaaaaaaaaaaaaa Comment by FAIYAZ AHMAD [RINKU] on February 28, 2012 at 9:13pm hahahaaaaaaaaaaaaaa.......\nbahut khubbbbbbbbbbbbbbb Comment by Panchdev kumar kushwaha on February 29, 2012 at 2:32am I like this blog post.....


चालीस बरीस बाद सिनेमा का परदा प फेरु लउकी हाथी – Anjoria\nमई 29, 2017 नेहा श्री, राधे, रितेश ठाकुर, हाथी\nसाल 1971 में बनल राजेश खन्ना के फ़िलिम हाथी मेरे साथी आ 1976 में बचवन ला बनल फिलिम सफेद हाथी का बाद अनेके भासन में बनल सैकड़न फिलिमन में हाथी के परदा प देखावल त गइल बाकि ऊ फिलिम के मुख्यपात्र ना बनावल गइल. कवनो फिलिम के कहानी ओकर परिक्रमा करत ना लउकल.\nअब एह कमी के दूर करे जात बाड़ी अभिनय का क्षेत्र से फ़िल्म निर्माण में उतरल नेहा श्री. उनुकर साथ दीहले बाड़न निर्देशक रितेश ठाकुर. चालीस बरीस बाद एगो भोजपुरी फ़िल्म राधे में हाथी केंद्रीय भूमिका में राखल गइल बा. राधे ओही हाथी के नाम ह.\nनिर्मात्री नेहा श्री आ निर्देशक रितेश ठाकुर बतवलें कि राधे में राधे के भूमिका निभावत हथिनी के असल नाम पार्वती ह आ ऊ पूरा तरह से ट्रेंड हथिनी हीय. एह फिलिम में राधे अनेके अइसन कारनामा करत लउकी जवना के देख लोग दाँत तर अंगुरी दबा ली. थाना मे घुस के हवालात से आरोपी रवि किशन के छोड़वावल होखो भा अनेरियन के सबक सिखावल भा रोमांचक करतब देखावल, राधे हर अदाकारी बखूबी कइले बाड़ीय राधे के कारनामा के आलम ई रहल कि जबे ओकर शूटिंग होखे दूर दराज से लोग उमड़ पड़त रहल ओकरा के देखे ला.\nबतावल लोग कि केंद्रीय भूमिका में रहला का चलते राधे के 20 दिन ले सेट प राखे के पड़ल. एह चलते फ़िल्म के बजट त बढ़बे कइल बाकिर संतोष रहल कि राधे आपन भूमिका बखूबी निभवलसि. सेट प ऊ सभकर चहेती रहल. मेगा स्टार रवि किशन, युवा सुपर स्टार अरविंद अकेला कल्लू समेत सगरी कलाकार सोशल मीडिया पर राधे के फोटो डालके आपन प्रेम प्रदर्शन आ राधे के तारीफ क चुकल बाड़ें.\nजान जाईं कि नेहाश्री एंटरटेनमेंट के बैनर तले बनल फिलिम राधे के संगीतकार आ निर्देशक रितेश ठाकुर, लेखक इंद्रजीत, गीतकार अरुण बिहारी, फणीन्द्र राव, शोभ दयाल यादव अउर राजेश सारंगपुरी, सिनेमेटोग्राफर यश भारद्वाज, एक्शन निर्देशक हीरा यादव, अउर कोरियोग्राफर रिक्की गुप्ता बाड़ें.\nराधे में मेगा स्टार रवि किशन, युवा सुपर स्टार अरविंद अकेला कल्लू , अवतार गिल, प्रियंका पंडित, मोहिनी घोष, सीमा सिंह, पप्पू यादव, आर के गोस्वामी, हर्षित पटेल, करण सिंह (रावण ), ग्रीवा कंसारा, झील वगैरह के नाम मुख्य कलाकारन में शामिल बा.\nफिल्मी कैरियर के पहिला पड़ाव – बॉलीवुड सिनेमा स्कूल


Bhojpuri Special: भोजपुरी सिनेमा के कॉमेडियन हँसावेले कम, फुहड़ता लउकेला जादा... Comedians of Bhojpuri cinema laugh less but serve vulgarity with double meaning dialogues – News18 हिंदी\nBhojpuri Special: भोजपुरी सिनेमा के कॉमेडियन हँसावेले कम, फुहड़ता परोसेलें जादा...\nकॉमेडी सीन आ लाफ्टर रिलीफ कवनो भी फिलिम के जान होला. हिंदी, साउथ चाहे भोजपुरी इंडस्ट्री होखे, कॉमेडी के बहुते स्कोप होला. हालांकि कई बार निर्देशक-लेखक मर्यादा भूल जाले अउर उ फूहड़ता के हद तक पहुँच जालें.\nकॉमेडी सीन आ लाफ्टर रिलीफ कवनो भी फिलिम के जान होला. हिंदी, साउथ चाहे भोजपुरी इंडस्ट्री होखे, कॉमेडी के बहुते स्कोप होला. हालांकि कई बार निर्देशक-लेखक मर्यादा भूल जाले अउर उ फूहड़ता के हद तक पहुँच जालें. स्वस्थ कॉमेडी एगो चैलेन्ज ह. केहू के हँसावल मजाक ना ह. भोजपुरी के पुरनका फिलिम में हरी शुक्ला हँसावत रहलें, ख़ास क के अपना तकिया कलाम आ बोले के स्टाइल से. गंगा किनारे मोरा गांव में उनकर तकिया कलाम धकाधक बड़ा फेमस भइल रहे. बाद के समय में नाड़ा लटका के अलूल जलूल भाव भंगिमा वाला कॉमेडियन भी नज़र अइलें. अश्लील आ द्विअर्थी संवाद आ दृश्य से भी हास्य पैदा करे के कोशिश भइल. हम एकरा के कॉमेडी में बेहूदगी कहेनी. अइसन कॉमेडी में हँसी ना बरेला, मुँह से गारी निकलेला. अभी भी भोजपुरी सिनेमा में कॉमेडी कहानी के हिस्सा कम आ फिलर ज्यादा बा.\nदरअसल ध्यान से देखल जाव त सिनेमा तीन चीज, स्टार पावर, कॉमेडी अउर गाना से चलेला. तीनों के काम कहानी में दर्शक के इंटरेस्ट पैदा कइल ह. हम ई त ना कहेम कि भोजपुरी सिनेमा में अइसन होते बा लेकिन इहो ना कहेब कि भोजपुरी में कॉमेडी हइलहीं नइखे. बा, अच्छा कॉमेडी भी बा आ अच्छा कॉमेडियन भी बाड़न. कुछ लोग त हिंदी आ दोसरा क्षेत्रीय भाषा के बड़ा प्रोजेक्ट में काम करके भोजपुरी में आइल बा. त, आईं भोजपुरी सिनेमा के कुछ प्रमुख कॉमेडियन के सफर अउर उनका बेहतरीन कॉमेडी के बात कइल जाय.\nपुरनका दौर के भोजपुरी सिनेमा के सबसे अधिक लोकप्रिय हास्य अभिनेता के नाम ह हरी शुक्ला. पचास से ज्यादा फिल्म में हास्य किरदार निभवले बाड़ें. कॉमेडी के साथ साथ ऊ अपना तकिया कलाम खातिर फेमस रहलें. उनकर पहिला भोजपुरी फिल्म रहे बिदेसिया. बिदेसिया में ऊ एगो तकिया कलाम के प्रयोग कइले रहलें “तोरे का नाउ से”. तब यूपी बिहार के सिनेमा प्रेमी उनकर नामे रख दिहल तोरे का नाउ से. आगे के सफ़र में उनकर नाम बदलत रहल जइसे की धकाधक, का हो तौल तौल के, काहें कि ओह समय के सिल्वर जुबली फिल्म गंगा किनारे मोरा गाँव में उनकर तकिया कलाम धकाधक अउर फिल्म दगाबाज बलमा में उनकर तकिया कलाम (तौल तौल के) लोग के जुबान पर चढ़ गइल रहे.\nएह सब तकिया कलाम के अइसन असर भइल कि आगे के अधिकांश फिल्म जइसे कि दंगल, ठकुराईन आदि में हरी शुक्ला के तकिया कलाम एगो जरूरी शर्त बन गइल रहे. ई सब तकिया कलाम संवाद लेखक ना लिखत रहलें, ऑन द स्पॉट हरी शुक्ल खुदे जोड़त रहलें. ओह समय के कुछ कॉमेडियन लोग जइसे कि सीएस दुबे आदि उनकर नक़ल कइल लेकिन हरी शुक्ला वाला प्रभाव ना छोड़ सकल. हरी शुक्ल के समय में आ ई कहीं कि पुरनका भोजपुरी फिल्म में कॉमेडी कहानी के हिस्सा रहे अउर आज कल के तरह नाड़ा लटकावे आ अश्लील हरकत कर के हास्य पैदा करे वाला कोशिश ना होखे. अउर अब बात कइल जाय भोजपुरी सिनेमा के आधुनिक युग के कॉमेडियन के.\nनिरहुआ के फिल्मन के जान बाड़न बताशा चाचा. दिनेशलाल यादव निरहुआ 2006 में फिलिम “चलत मुसाफिर मोह लियो रे” से भोजपुरी फिल्मन में डेब्यू कइले रहलन. एही फिलिम से एगो अउर अभिनेता के डेब्यू भइल रहे जे आगे चलके भोजपुरी के सबसे सफल हास्य अभिनेता बनले, जेकरा के भोजपुरी के दर्शक बताशा चाचा के नाम से जानेला. बताशा चाचा के असली नाम मनोज सिंह टाइगर हवे. मनोज टाइगर उत्तरप्रदेश के आज़मगढ़ के रहे वाला हउवन. उनकर निरहुआ से एही फिलिम के दौरान दोस्ती भइल अउर ई दोस्ती काफी रंग ले आइल. मनोज टाइगर निरहुआ के साथे काफी सफल फिलिम देले बाड़न, हालांकि ऊ रविकिशन आ खेसारीलाल के साथे भी कईगो फिलिम कइले बाड़न, लेकिन पवन सिंह के साथे उनकर 15 गो से ऊपर फिलिम बा.\nरामलीला से फिल्मन तक के सफर आसान ना रहल. मनोज टाइगर अपना अभिनय के शुरुआत गांव के रामलीला से कइले. हालांकि ऊ ऊहां हरदम सीरियस किरदार करत रहले. एक बार आरएसएस के कैम्प में ऊ कॉमेडी स्क्रिप्ट के प्रदर्शन कइले, उहां दर्शकन के ठहाकेदार हंसी उनका अंदर के कॉमेडियन से उनकर परिचय करवलस. मनोज जइसे-तइसे मुम्बई अइलें अउर उ मशहूर पृथ्वी थिएटर ज्वाइन कइ लिहले. उहां “नेताजी के प्लेटफार्म शो” नाटक में उनकर बउवा के रोल काफी मशहूर भइल.\nउनकर ओह समय के साथी निर्देशक मनोज ओझा उनकर काम देख के उनका के अपना भोजपुरी डायरेक्टोरियल फिलिम “चलत मुसाफिर मोह लियो रे” में चांस दिहलन. मनोज के काम से प्रभावित निर्माता, निर्देशक उनका के एह फिलिम के रिलीज से पहिलही आगे चल के सुपरहिट रहल कई गो फिलिम जइसे कि निरहुआ रिक्शावाला, हो गइल बा प्यार ओढनिया वाली से अउर श्रीमान ड्राइवर बाबू में साइन कर लेले रहलन। फिलिम “निरहुआ रिक्शावाला” में उनकर किरदार बताशा चाचा अमर हो गइल.\nअब कॉमेडियन हीरो के पिछलग्गू हो गइल बाड़न\nमनोज भोजपुरी के कई गो कॉमेडियन से खासा नाराज रहेलें. उनकर मानना बा कि आज के कॉमेडियन-एक्टर में ऊ ठसक नइखे रह गइल जवन पहिले होत रहल. अब ऊ स्क्रिप्ट के डिमांड के वजह से ऑनस्क्रीन हीरो के पिछलग्गू हो गइल बाड़े. कैमरा ऑफ होते ऊ ऑफस्क्रीन भी स्टार के खुशामद में लाग जालन कि उनकरा के अगिला फिलिम में काम मिल जाये. मनोज के यकीन बा कि जल्दीये भोजपुरी के ई दौर समाप्त हो जाई अउर सेंसिबल लोग एकरा के कैप्चर कर ली, तब जाके भोजपुरी सिनेमा के अस्मिता लवटी.\nमनोज के कुछ बेतुका फिलिम कइला के अफ़सोस बा\nमनोज टाइगर के दस बेहतरीन किरदारन में उनकर “निरहुआ रिक्शावाला” में बताशा चाचा के किरदार जे हीरो के मौसी के बेटा रहल, ऊ सबसे ज्यादा पसंद कइल गइल। इहे किरदार उनका के बताशा चाचा के नाम से मशहूर कइलस. ऊ फ़ारूक़ सिद्दीक़ी के फिलिम “प्रेम के रोग भइल” में पांच अलग-अलग किरदार कइले रहलन. एह फिलिम के पीवीआर में स्क्रीनिंग के टाइम उदित नारायण के हंसत-हंसत कुर्सी से गिरे के हालत हो गइल, तब हंसते-हंसत उदित नारायण मनोज के दिल से शुभकामना देले रहलन. उनकर निरहुआ के फिलिम “दीवाना” में लव गुरु के रोल फुल कॉमेडी से भरल रहल, जे लोगन के शादी करावे खातिर हिंट देत बा. मनोज के आपन अभी तक के करियर में कुछ बेतुका फिलिम कइला के अफसोस भी होला, हालांकि ऊ अइसन फिल्मन के नाम ना बतावेले.\nमनोज पवन सिंह के साथे “पवन पुरवईया” में कॉमेडी हीरो के रोल कइले रहले. तब लोगन के लागल रहे कि ऊ मुख्य किरदार में भी जम सकेले. फिलिम “पटना से पाकिस्तान “में उनकर नेगेटिव शेड वाला चिंताहरण चौबे के किरदार अभियो दर्शकन के ज़ेहन में ताजा रहेला, जे खूब कॉमेडी कइले रहल। “लागल रहा बताशा” उनकर हालिया रिलीज लीड रोल वाला फिलिम रहे, जे कुछ खास ना चल पावल. मनोज के बेहतरीन भूमिका वाला फिल्मन में वाह खिलाड़ी वाह, राऊडी रानी, मृत्युंजय, बताशा चाचा, हल्फा मचा के गइल, कच्चे धागे अउर दयावान आदि प्रमुख बा.\nमनोज टाइगर के फिल्मी करियर 15 साल के हो गइल बा. बकौल मनोज, “ ऊ अभी ले कॉमेडी में आपन 20 प्रतिशत ही देखवले बाड़े, बाकी 80 परसेंट देखावे खातिर ऊ मौका के तलाश में बाड़न. ऊ कई गो फिल्मन के स्क्रिप्ट लिखे अउर निर्माण करे में लागल बाड़े. साथ हीं उ भोजपुरी कलाकारन के लेके वर्कशॉप भी कइल चाहत बाड़न अउर ओह लोग खातिर थिएटर प्ले के प्लानिंग भी बा.”\nTags: Bhojpuri, Bhojpuri Cinema, Bhojpuri News, Dinesh lal nirahua, Gorakhapur, Nirahua, Pawan singh, Ravi Kishan, UP, पटना, बिहार, रांची, वाराणसी\nFIRST PUBLISHED : January 27, 2021, 15:41 IST


खबर एक नजर में (8 जून 2011) – टटका खबर\nखबर एक नजर में (8 जून 2011)\nअन्ना हजारे के अनशन\nबाबा रामदेव के आन्दोलन पुलिसिया ताण्डव से बन्द करवला का खिलाफ अन्ना हजारे आज राजघाट पर अनशन करीहें. केन्द्र सरकार उनुका के जंतर मंतर पर अनशन करे के अनुमति ना दिहलसि त ऊ सरकार से बिना वजह टकराव टारत राजघाट पर अनशन पर बइठीहें. हालांकि उनकर मानना बा कि जंतर मंतर पर शांतिपूरंण प्रदर्शन के अनुमति ना दिहल जनता के लोकतांत्रिक अधिकारन के हनन बा.\nउमा भारती खातिर भाजपा दरवाजा खोल दिहलसि\nप्रखर वक्ता आ मध्य प्रदेश के मुख्यमंत्री रह चुकल उमा भारती के फेर से भाजपा में शामिल कर लिहल गइल. छह साल पहिले उनुका के निकला दिहल गइल रहे त ऊ आपन भाजपा, भारतीय जनशक्ति पार्टी, बना के मैदान में उतरल रही बाकिर सफलता ना मिल सकल रहे. छह साल अलगा रहला का बावजूद उमा के विचारधारा में कवनो बदलाव भा बहकाव ना भइल रहे एहसे उनुकर वापसी एकदम सहज रही. उमा के जिम्मा दिहल गइल बा कि ऊ युपी में भाजपा के प्रचार करसु. उमा के वापसी पर टिप्पणी करत कल्याण सिंह के कहना बा कि एहसे कवनो अंतर नइखे पड़े वाला. अब भाजपा के केहू ना बचा सके. ऊ हारे वालन के पार्टी बनि के रहि गइल बिया. कल्याण सिंह आपन दुबारा वापसी के कवनो संभावना से साफ इन्कार कर दिहलन.\nहिरासत में मौत का बाद मजिस्ट्रेटी जाँच\nगाजीपुर जिला के दिलदारनगर थाना में सोमार के राति एगो बूढ़ आदमी के हिरासत में मौत का बाद थाना प्रभारी समेत छह पुलिसवालन के निलंबित कर दिहल गइल बा आ मामिला के मजिस्ट्रेटी जाँच के आदेश दे दिहल गइल बा. जनता में नाराजगी देखत अगल बगल के कई थाना के पुलिस दिलदारनगर थाना पर बोला लिहल गइल बा. फुल्ली गाँव में सिकन्दर नाम के एगो आदमी दोसरा का छत पर चढ़ल रहे. हल्ला का बाद पड़ोस के एगो लड़िका से हाथा पाई हो गइल त सिकन्दर थाना जा के शिकायत कर दिहलसि कि शंभू कुशवाहा आ ओकर बेटा बिजेन्द्र ओकरा के मरले पिटले. थाना प्रभारी तब दुनु के ले आके हिरासत में बन्द कर दिहले जहाँ बूढ़ शंभू के मौत हो गइल.\nयूपी के तइयारी बा तब दिल्ली के बारी बा\nआगरा में भइल सपा के राष्ट्रीय अधिवेशन में मुलायम सिंह कहले बाड़े कि उनुका पार्टी सपा के लक्ष्य अगिला साल विधानसभा के चुनाव जीत के अकेले सरकार बनावे के बा आ ओकरा बाद साल २०१४ में लोकसभा चुनाव में एह हालत में आ जाये के बा कि उनुका बिना कवनो सरकार ना बनि सके. सपा इहो माँग करत बिया कि सरकारी नौकरियन में मुसलमानन खातिर आरक्षण दिहल जाव. मनमोहन सिंह के सरकार के अबतक के सबले भठियारा सरकार बतवले. मुलायम सिंह के आठवाँ हाली राष्ट्रीय अध्यक्ष चुन लिहल गइल बा.\nबाबा रामदेव का चलते डीजल किरासन के दाम ना बढ़ावल गइल\nबाबा रामदेव के आन्दोलन का चलते बैकफुट पर आइल केन्द्र सरकार के हिम्मत ना भइल कि एह माहौल में डीजल आ किरासन तेल आ रसोई गैस के दाम बढ़ा सके. एह चलते बियफे के होखे वाला मंत्रीसमूह के बइठक रद्द कर दिहल गइल जवना में एह दाम बढ़ावे पर विचार होखे वाला रहल. सरकार के डर बा कि बाबा रामदेव आ अन्ना हजारे के आंदोलन वाला माहौल से जनता पहिलही से मोर्चा खोलले बिया. एहमें दाम बढ़ा आग अउरी लहकावल ठीक ना रही.\nठनका गिरला से चार जने के मौत\nकाल्हु बिहार में दु जगहा ठनका गिरला से चार जने के मौत के खबर बा. भागलपुर के दरियापुर गाँव में तीन आदमी आ पूर्वी चंपारण के तुरकौलिया थाना के तनसरिया गांव में एक आदमी के मौत हो गइल. काल्हु दुपहरिया में आइल तेज आँधी का बाद बिहार आ पूर्वांचल के लोग के भयंकर गरमी से राहत मिलल बा, हालांकि करीब साठ किलोमीटर का रफ्तार से चलल तेज हवा का चलते कुछ जगहा नुकसानो भइल बा.\nओवल का मैदान पर वेस्ट इंडिज का साथे दुसरका एकदिना मैच आजु.\nरोजर फेडेरर के हरा के रफेल नदाल फ्रेंच ओपन के पुरुष एकल खिताब जीतले.\nहवाना में चल रहल बाक्सिंग टूर्नामेंट में भारत के मनप्रीत सिंह के रजत पदक आ ननाओ सिंह अउर सुरंजय सिंह के कांस्य पदक मिलल.\nगैरी कर्स्टन दक्खिन अफ्रीका क्रिकेट टीम के कोच बनले.\nखबर एक नजर में (7 जून 2011)\nखबर एक नजर में (9 जून 2011)


काजल संगे पवन सिंह के रोमांस – Anjoria\nभोजपुरी के बहुचर्चित फ़िलिम “प्रतिज्ञा २” में मशहूर लोक गायक आ सुपर स्टार पवन सिंह के चर्चित अदाकारा काजल राघानी संगे जोरदार रोमास देखे के मिली, पवन सिंह पुलिस अधिकारी के किरदार में आ काजल राघानी गाँव के एगो भोली भाली लइकी के किरदार में बाड़ी.\nएह फिलिम में दू गो अउरीओ जोड़ी बा. खेसारी लाल आ स्मृति सिन्हा के अउर अनिल सम्राट आ अक्षरा सिंह के. एह फिलिम में एक्शन, इमोशन आ रोमांस के संगम के खौफनाक बनवले बाड़े सुशील सिंह, प्रकाश जैस आ नेता से अभिनेता बनल नयका खलनायक संजय यादव.\nअगिला महीना रिलीज होखे जात एह फिलिम के खासियत कहाई कि एकर ट्रेलरे देखि के फिलिम वितरक एकर वितरण अधिकार खरीदे माटा अस जूटे लगले. एह फिलिम के बिहार आ मुम्बई टेरीटरी में निकहा दाम मिलल बा.


Many films have been made on Shriram Chandra in different Indian languages but not in Bhojpuri Bhojpuri: भारतीय सिनेमा में भगवान राम पर भी बनल बा खूब फिलिम, लेकिन...\nLast Updated: April 20, 2021, 7:35 PM IST\nकोरोना काल में सबसे जादा कवनो टीवी सीरियल टीआरपी बटोरलस त उ बा रामायण आ महाभारत. 30-35 साल पहिले जब ई दुनों सीरियल आइल तब सबसे जादा टीवी बिकाइल. हमरा ईयाद बा चौथा-पांचवा में पढ़त रहनी. रोड प सन्नाटा छा जाव ए भाई जइसे लॉकडाउन में सन्नाटा छा जाला. चइत महीना. चारो तरफ चइता में रामे राम गूँजेला ए रामा. रामजी के जनम के महिना ह. रामनवमी पर जन्मोत्सव होला. लोक में आ लोक गीत में राम त बसले बाड़े. मन भइल ह तनी सिनेमो में राम के देखल-समझल जाय. खोजल शुरू कइनी हं त अचरज में पड़ गइनी हं. पचास से बेसी फिलिम आ धारावाहिक बनल बा रामकथा पर.\nदादा साहेब फालके के नाम के नइखे जानत. राम पर पहिलका फिल्म उहे बनवले 1917 में. फिलिम के नाम बा ‘लंका दहन’. ई एगो मूक फिल्म ह. माने राम जी गूंग बाड़े....आ मजेदार बात ई बा कि एह में राम आ सीता के रोल एकही आदमी अन्ना सालुंके कइले बाड़न. फिल्म के जानकार लोग बतावेला कि भारतीय सिनेमा के पहिला डबल रोल फिलिम ‘लंका दहन’ में ही निभावल गइल बा.\nविजय भट्ट राम जी पर 12 साल में चार गो फिलिम बनवलें (1942-1954)\nतमिल भाषा के ‘सम्पूर्ण रामायण’ के बाद साल 1971 में तेलुगु भाषा में भी सम्पूर्ण रामायण नाम से ही फिल्म बनल जवन भगवान राम के जीवन गाथा देखवलस. एह फिल्म में राम के किरदार शोभन बाबू निभवलें. एकर निर्देशक बापू रहलें. बापू के ही निर्देशन में साल 2011 में फिल्म बनल श्री राम राज्यम. एह फिल्म में नन्दमूरी बालकृष्ण राम के रोल निभवले बाड़ें, उ तेलुगु के सुपरस्टार हवें. फिल्म में सीता के रोल में नयनतारा बाड़ी जे दक्षिण के मशहूर हिरोइन हई. एह फिल्म के कहानी उत्तर रामायण कांड पर आधारित बा.\nरामकथा प आधारित बनल फिलिमन के एगो संक्षिप्त सूची -\n• लंका दहन (1917)\n• चंद्रसेना (1931)\n• रामायण (1954)\n• संपूर्ण रामायण (1958)\n• राम राज्य (1967)\n• संपूर्ण रामायण (1971)\n• सीता कल्याण (1976)\n• बजरंगबली (1976)\n• रावण (1984)\n• रामायणम् (1996)\n• भरत मिलाप (1942)\n• राम राज्य (1943)\n•. राम बाण (1946)\n• ब्रह्मर्षि विश्वामित्र\n• हनुमान पाताल विजय\n• हनुमान विजय\n• इंद्रजीत (सती सुलोचना)\n• कंचन सीता\n• पादुका पट्टाभिशेखम्\n• राम पादुका पूजन\n• संपूर्ण रामायण (तीन खंड)\n• सती अहिल्या\n• सीता-राम जन्म\n• सीता राम कल्याण\n• श्रीहनुमान चलिसा\n• श्रीराम भक्त हनुमान\n• श्रीराम राज्यम्


गलत बयान देके माकपा सांसद संसद में बवाल करा दिहलन – टटका खबर\nअनजान लाश के जानकारी मँगलसि बलिया पुलिस\nचुनाव जीत मारीशस के प्रधानमंत्री पद के किरिया धइलन प्रविन्द\nजतवो गइल भतवो ना मिलल\nआईं विश्व भोजपुरी दिवस मनावल जाय\nCategories Select Category TatkaKhabar (1,917) अपराध (574) उत्तर प्रदेश (1,687) खुला मंच (7) खेल (291) चुनाव (267) टटका खबर (159) देश-दुनिया (1,285) बिहार (1,586) भोजपुरी पट्टी (444) मनोरंजन (193) राजनीति (840) रोजी-रोजगार (100) विधानसभा (86) व्यापार (272) शिक्षा (210)\nगलत बयान देके माकपा सांसद संसद में बवाल करा दिहलन\nमाकपा के सांसद मोहम्मद सलीम आजु लोकसभा में चलत असहिष्णुता पर चरचा का बीच एगो गलतबयानी क के माहौल गरमा दिहलन. उनुका गलत बयान पर गृहमंत्री तुरते विरोध जतावत कहलन कि या त सांसद आपन बयान के सचाई साबित करसु ना त माफी माँगसु. राजग के सांसदो लोग एह बात ला सलीम के खिलाफ आवाज उठवलें.\nअसल में मोहम्मद सलीम एगो कवनो पत्रिका में छपल खबर के आधार बना के कह दिहलन कि जब नरेन्द्र मोदी पीएम बनलें त राजनाथ सिंह के कहना रहुवे कि आठ सौ बरीस का बाद कवनो हिन्दू के सरकार आइल बा. हालांकि ई बयान विश्व हिन्दू परिषद के अंतर्राष्ट्रीय अध्यक्ष रहल स्व. अशोक सिंहल के रहुवे बाकिर बिना सचाई पता लगवले मोदी सरकार के घेरे का मोह में सलीम ई गलत बयानी क गइलें. बाद में मोहम्मद सलीम के बयान के कार्यवाही का रिकार्ड से हटा दीहल गइल बाकिर जवन नुकसान होखे के रहुवे तवन त करिए गइलन मोहम्मद सलीम.\nTags: सांसद के गलतबयानी, हिन्दू सरकार


"बारूद" लेकर आवत बाड़ी प्रिया शर्मा – Anjoria\nभोजपुरी फिलिमन के नम्बर वन कैटेगरी में जल्दी पहुँचे का कोशिश में लागल बाड़ी प्रिया शर्मा. निर्माता निर्देशक रमाकांत प्रसाद के फिल्म “बारूद” से ऊ बहुते उत्साहित बाड़ी. प्रिया शर्मा के एह फिल्म में बहतरीन रोल करे के मौका मिलल बा आ फिल्म में उनुकर जोड़ीदार बनल बाड़े विराज भट्ट. उनकर दुसरका फिल्म निरहुआ आ पवन सिंह स्टारर आ रामाकांते प्रसाद के निर्देशित “खून पसीना” जल्दिये रीलिज होखे वाली बा.एहु में प्रिया के रोल लीक से हट के बा. अबही हालही रिलीज फिल्म निर्देशक अनिल श्रॉफ के “प्यार करेला हिम्मत चाहीं” बिहार मे सुपर हिट हो चुकल बा जवना में प्रिया आ विराज के जोड़ी बावे. सुदीपो पाण्डेय का साथे प्रिया कई गो फिल्म कर चुकल बाड़ी.\nप्रिया के रिलीज हो चुकल फिलिमन में शामिल बाड़ी सँ “मारे करेजवा में तीर”, “दुल्हा अलबेला”, “किशना कईलस कमाल”, “पवन पुरवईया”, “हमार ललकार” वगैरह. प्रिया के आवे वाली फिलिमन में “हार ना पाई प्यार हमार”, खून पसीना”, “बारूद”, “बुलंदी”, “सईयाँ बडा दिल वाला” आ “चुन्नु बाबु सिंगापुरी” के नाम शामिल बा.\nट्रक ड्राईवर में मंटूलाल लिखीहें कॉमेडी के नया अध्याय


Know interesting facts About kartik mahina in bhojpuri - Bhojpuri: नहान, ध्यान, दान अउर दीपदान क पावन महीना कातिक – News18 हिंदी\nहिंदू पंचांग में कातिक महीना बहुत पवित्र मानल गयल हौ. एही महीना में भगवान शिव क लड़िका कार्तिकेय तारकासुर क वध कइले रहलन. महीना क नाव कार्तिक एही के नाते पड़ल. ठेठ भासा में एके कातिक कहल जाला. यानी कातिक विजय क महीना हौ. इ महीना भगवान विष्णु अउर लक्ष्मी माई के बहुत प्रिय हौ.\nLast Updated : October 21, 2021, 17:12 IST\nमान्यता हौ कि पूरे कातिक भर भगवान विष्णु पवित्र जल में निवास करयलन. एही के नाते कातिक में पवित्र नदी, तलाब अउर कुंड में नहान क परंपरा हौ. मानल जाला कि कातिक महीना में सूरुज उअय से पहिले पवित्र नदी में नहाइ के भगवान विष्णु अउर लक्ष्मी माई क पूजा-अराधना करा त धन-धान्य अउर सौभाग्य प्राप्त होला.\nकातिक महीना क शुरुआत शरद पूर्णिमा से होइ जाला. लेकिन एह साल कातिक एक दिन बाद यानी 21 अक्टूबर से शुरू होइ के 19 नवंबर तक रही. कातिक में कई त्योहार पड़यलन, जवने में करवा चउथ, धनतेरस, रूप चौदस, दिवाली, गोवर्धन पूजा, भैया दूज, अउर देव उठनी एकादशी प्रमुख हयन. कातिक महीना क समापन गुरु पूर्णिमा या नानक पूर्णिमा के साथ होला. कातिक चातुर्मास क आखिरी महीना हौ.\nकातिक महीना के महिमा क वर्णन स्कंद पुराण, नारद पुराण अउर पद्म पुराण में भी कयल गयल हौ. स्कंद पुराण में कातिक के सबसे श्रेष्ठ महीना बतावल गयल हौ.\nन कार्तिक समो मासो, न कृतेन समं युगम्.\nन वेद सदृशं शस्त्रं, न तीर्थ गंगा समम..\nयानी कातिक जइसन न त कवनो महीना हौ, सतयुग जइसन न कवनो युग हौ, वेद के समान न कवनो शास्त्र हयन, अउर गंगा जी की नाईं न कवनों तीरथ हयन. कातिक महीना अगर सबसे श्रेष्ठ हौ त आखिर एकरे पीछे का करण हौ? स्कंद पुराण में ही लिखल गयल हौ.\nरोगापहं पातकनाशकृत्परं सद्बुद्धिदं पुत्रधनादिसाधकम्.\nमुक्तेर्निदानं नहि कार्तिकव्रताद् विष्णुप्रियादन्यदिहास्ति भूतले..\nयानी कातिक महीना स्वास्थ्य प्रदान करय वाला, रोगनाशक, सद्बुद्धि देवय वाला अउर माई लक्ष्मी के साधना बदे सबसे बढ़िया हौ. कातिक नहाए बदे प्रयागराज, अयोध्या, हरिद्वार, कुरुक्षेत्र, पुष्कर अउर काशी के सबसे बढ़िया मानल गयल हौ. एकरे अलावा जेतना भी पवित्र नदी अउर तीरथ हयन, उहां भी कातिक नहइले से पुन्य मिलयला. अगर नदी, तीरथ जाए क जुगाड़ न बइठय त घरही पानी में गंगा जल मिलाइ के नहाइ ल, अउर नहात समय इ मंत्र क उच्चारण करा, पुन्य मिलि जाई.\nगंगे च यमुने चैव गोदावरि सरस्वति.\nनर्मदे सिंधु कावेरि जलेऽस्मिन् संनिधि कुरु..\nकातिक में गृहस्थ लोगन के देही में करियवा तिल अउर औरा क चूरन मलि के फिर नहाए के चाही. दूइज, सत्तमी, नवमी, दशमी, तेरस अउर अमौसा के दिन तिल अउर औरा क चूरन मलि के नहाए क मनाही हौ. संन्यासी लोगन के तुलसी के पौधा के जड़ में लगल मट्टी देही में मलले के बाद नहाए के चाही. नहइले के बाद साफ कपड़ा पहिनि के भगवान विष्णु क पूजा करा, अउर तुलसी, केला, पिपरे के पेड़े के नीचे दिया जरावा.\nपूरे कातिक भर जमीन पर सूता. मास-मछरी, मट्ठा, लहसुन-पियाज क सेवन मत करा. तुलसी क पूजा करा अउर तुलसी के पत्ता क सेवन करा. कातिक में द्विदलन यानी उड़द, मूंग, मसूर, चना, मटर, राई मत खा. पूरे महीना भर ब्रह्मचर्य क पालन करा, नाहीं त पति-पत्नी के दोष लगयला. कातिक नहाए क संकल्प लेवय वालन के पूरे महीना में खाली एक दिन नरक चतुर्दशी यानी अंधियरिया पाख के चतुर्दशी के देही में तेल लगावय के चाही. पूरे कातिक भर तपस्वी की नाईं संयम रखा यानी कम बोला, केहू क शिकाइत मत करा, विवाद मत करा.\nकातिक में विधि विधान से नहान, दान, दीपदान, हवन-यज्ञ, व्रत कइले से जीवन भर क पाप कटि जाला अउर मरले के बाद सरगे क दरवाजा खुलि जाला. कातिक के पुन्नवासी से शुरू करा अउर हरेक पुन्नवासी के राती के उपवास अउर जागरण करा त कुल मनोरथ सिद्ध होइ जाला, अइसन मान्यता हौ.\nकातिक में काशी नहाए क खास महत्व हौ. जवन पुन्य प्रयाग में कुंभ नहइले से मिलयला, उहय कातिक में काशी नहइले से मिलि जाला. मान्यता हौ कि कातिक में गंगा नहाए बदे सरग से देवता लोग काशी में उतरयलन. एही के नाते पंचगंगा घाटे से लेइ के अस्सी घाटे तक भक्त लोग देवतन के स्वागत में दीया जरावयलन, आकाशदीप जरावयलन. औरत लोग गंगा घाटे पर तुलसी बियाह क आयोजन करयलिन. पूरा कातिक महीना काशी में गंगा घाटे पर जइसे सरग उतरल रहयला.


Download मच गया तूफान #प्रमोद प्रेमी यादव के इस गाने से | जवानी पानी पानी हो गईली | Bhojpuri Superhit Video | Mp4 3GP HD Download\nमच गया तूफान #प्रमोद प्रेमी यादव के इस गाने से | जवानी पानी पानी हो गईली | Bhojpuri Superhit Video\nमच गया तूफान #प्रमोद प्रेमी यादव के इस गाने से | जवानी पानी पानी हो गईली | Bhojpuri Superhit Video Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: मच गया तूफान #प्रमोद प्रेमी यादव के इस गाने से | जवानी पानी पानी हो गईली | Bhojpuri Superhit Video Mp4 3GP HD Download\nTags: मच गया तूफान #प्रमोद प्रेमी यादव के इस गाने से | जवानी पानी पानी हो गईली | Bhojpuri Superhit Video, Pramod Premi Yadav,Pramod Premi,Pramod Premi Yadav ka naya gaana,Pramod Premi Yadav new song,Pramod Premi new song,Pramod Premi hd video,Pramod Premi dj song,Pramod Premi yadav,मच गया तूफान #प्रमोद प्रेमी यादव के इस गाने से,जवानी पानी पानी हो गईली,Bhojpuri Superhit Video,Choank Bajawela,पानी पानी हो गईली,प्रमोद प्रेमी,प्रमोद प्रेमी Ka Naya Gaana\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id TS4VwZxsRug


राम बियाह के गीत- कुमार आशु के कलम से - खबर भोजपुरी\nराम बियाह के गीत- कुमार आशु के कलम से\nकुमार आशु के कविता भा गीत प्यार के भावन् के देखावेला....\nBy Khabar Bhojpuri Desk\t On Feb 14, 2022 Last updated Feb 18, 2022\n“ए बबुआ, अब रउरे अगोरा बा..!\nअब जनि देर करीं अइले में धरि धरि गोड़ निहोरा बा..!!\nसांवर गोरहर दुलहा देखिके सुध बुध सगरि भुलाइल हो,\nबाबा के सौ बार नमन जेसे ई शुभ दिन आइल हो,\nफिरु कब दरश होइ रघुवर के मन में इहे मोरा बा..!!\nए बबुआ, अब रउरे अगोरा बा..!\nसाली सरहज के छेडले पर बस तनिका मुस्कानी जी,\nबढ़ि चढ़ि के छोटकू बोलनी, बड़कू बहुत लजानी जी\nअइसे बनत बानी जइसे मन अबहिन लरिकोरा बा..!!\nजुग जुग जइसन बीतत बाटे एकहक छन रघुराई जी,\nअब जनि लेइ परीक्षा हिय के, अब जनि और सताई जी,\nचलि आईं न वैदेही के अब सेरात सिन्होरा बा..!!\nकुमार आशु- (रचनाकार)\nकुमार आशू ओ कवियन में बानें जेकरे गीत, नजम, अउर ग़जल में सुने आला लोग आपन दूख देख पावsला अउर ओके महसूसो करsला। जमीनी प्यार के रूमानी ले चहुँपवले में दूनो छोर पs एक जइसन पकड़ के चलते ही ई लोग में पसन्न कइल जानें।\nखड्डा कस्बा के एगो छोटहन गाँव में आजु के एकइस बरिस पहिले पैदा होखे आला कुमार आशू ए समय में गोरखपुर विश्वविद्यालय से एम ए में गोल्ड मेडलिस्ट भी बानें। बी ए से कविता लिखले के रचना परक्रिया के ‘आशुतोष’ से ‘कुमार आशू’ ले के सफर बड़ी मजदार रहल बा। कुमार आशू भोजपुरिआ माटी के कवि के संहे हिन्दियो में कविता लिखेने। एनकर ‘दोहद’ नाव के किताबो आ गइल बा। संहे-संहे एनकर कविता तमावन हिंदी भोजपुरी पत्र पत्रिका में छपs ला।\n2152400cookie-checkराम बियाह के गीत- कुमार आशु के कलम सेyes\nKhabar bhojpuriKumar AshuKumar Ashu poetryआशुतोषकुमार आशुखबर भोजपुरी\nसहारनपुर:- पीठासीन अधिकारी के हिरदे के चाल रोकला से मौत\nबाबूजी (कविता)- मैकश के कलम से


टटका खबर (मंगल, 10 जनवरी 2012) – टटका खबर\nटटका खबर (मंगल, 10 जनवरी 2012)\n(कड़ाका के ठंड का चलते काश्मीर में झील के पानी जमे लागल बा.)\nबोधगया में पिछला दस दिन से चलत कालचक्र पूजा आजु विधिवत पूरा हो गइल. एह दौरान धर्मगुरु दलाईलामा के लमहर जिनिगी के कामना कइल गइल. समापन समारोह में तिब्बत के प्रधानमंत्री, अरुणाचल प्रदेश के मुख्यमंत्री, हालीवुड अभिनेता रिचर्ड गेरे, विधानसभाध्यक्ष समेत अनेके नामी गिरामी लोग शामिल भइल.\nकटिहार में बथनाहां आ जोगबनी स्टेशन का बीच एगो रेलपुल पर ट्रेन के चपेटा में आ के तीन गो भट्ठा मजदूर कटा गइले. तीनो मजदूर कान में ईयरफोन लगवले गाना सुनत पुल पार करत रहुवन जब ट्रेन आ गइल आ ओह लोग के कुछ सुनाई ना पड़ल.\nबिहार में आजु उर्दू दिवस मनावल गइल. विधानसभा के अध्यक्ष रहल मरहूम गुलाम सरवर के जयंती पर उर्दू दिवस मनावल जाला. एह मौका पर राजद के एगो संगोष्ठी में आरोप लगावल गइल कि बिहार सरकार उर्दू का साथे नाइंसाफी करत बिया.\nसुप्रीम कोर्ट आजु चुनाव आयोग के निर्देश दिहलसि कि राज्य विधानसभा चुनाव में अनुसूचित जनजातियन खातिर दू गो सीट आरक्षित करे. एहिजा अबही चार सौ तीन सीट में से पच्चासी सीट अनुसूचित जाति खातिर आरक्षित बा बाकिर जनजातियन खातिर एको सीट आरक्षित नइखे कइल गइल. आदेश का बाद केन्द्र सरकार के अटार्नी जनरल जी ई वाहनवती कहलन कि राज्य में तीन भा चार गो सीट अनुसूचित जनजातियन खातिर आरक्षित कइल जा सकेला जवना खातिर चुनाव प्रक्रिया में कवनो बाधा पड़े के अनेसा नइखे.\nराज्य में हाथी के मूर्तियन के तोपे के काम आजु जोर शोर से चलावल गइल. मूर्तियन के तोपे के आदेश का खिलाफ दायर जनहित याचिका के बसपा विरोध करी काहे कि विपक्षी साजिश का तहत एगो कमजोर याचिका दाखिल करावल गइल बा कि अदालत ओकरा के खारिज कर देव आ चुनाव आयोग का आदेश पर न्यायालय के मुहर लाग जाव.\nबारावफात का चलते राज्य के पहिला दौर के चुनाव अब चार फरवरी का बदले तीन मार्च के करावल जाई. अब चुनाव आठ, एगारह, पन्द्रह उनइस, तेईस आ अठाइस फरवरी आ तीन मार्च के करावल जाई. मतगणना छह मार्च के एकेसाथ करावल जाई. सात के होलिका दहन पड़े वाला बा.\nउप्र में अबले 22 करोड़ रुपिया से बेसी के नकदी बरामद हो चुकल बा. व्यापारियन के कहना बा कि एह से व्यापार करे में दिक्कत होखत बा आ नकदी के चलत व्यापारियन के धन जब्त कर लिहल जात बा. जबकि खाली चुनाव लड़े वालन के रुपिया जब्त करे के चाहत रहुवे. सपा के कहना बा कि एही बहाने व्यापारियन का साथे लूट खसोट होखत बा.\nचुनावी राज्यन के मुख्यमंत्रियन में मायावती सबले अमीर बाड़ी आ उनुका लगे सतासी करोड़ से अधिका के संपत्ति बावे.\nबलिया में अपना भाषण में आजु मंगल का दिने राहुल गाँधी फेर कहले कि ऊ संवैधानिक दर्जा वाला लोकपाल ले आ के रहीहें.\nचुनाव का चलते आगरा के ताज उत्सव टार दिहल गइल जवना से स्थानीय लोग आ पर्यटन से जुड़ल लोग नाराजगी जतावल.\nदिसंबर के आखिरी हफ्ता में आइल थेन समुद्री तूफान से प्रभावित लोगन खातिर प्रधानमंत्री राहत के एलान कइलन.\nकांग्रेस कहलसि कि सलामन रुश्दी के बहुत सोच विचार का बाद वीजा दिहल गइल बा. देवबंद के दारूल उलुम चाहत बा कि सलामन रुश्दी के भारत मत आवे दिहल जाव जबकि पिछला दस साल में ऊ कई बेर भारत आइल रहले.\n2जी मामला में सीबीआई दिल्ली के एगो अदालत से कहलसि कि ऊ लूप आ एस्सार का खिलाफ मामिला चलावल चाहत बिया.\nभारत आ इजरायल का बीच आजु प्रत्यर्पण संधि पर हस्ताक्षर भइल.\nपोर्ट आफ स्पेन में राष्ट्रमंडल देशन के पीठासीन अधिकारियन के बइठक संबोधित करत मीरा कुमार कहली कि अब विदेश नीति में संसदीय कूटनीति जरूरी हो गइल बा.\nभारत के पोलियो उन्मूलन प्रयास के प्रशंसा कइलन बिल गेट्स आ दुनिया के बाकी देशन से भारत के सफलता से सीखे के कहलन.\nसलमान खुर्शीद अपना ओह बयान के बचाव कइलन जवना में ऊ कहले बाड़न कि अगर कांग्रेस के सरकार बनल त पिछड़ा कोटा के सताईस फीसदी में से काट के नौ फीसदी, माने कि एक तिहाई कोटा, मुसलमानन के दे दिहल जाई. भाजपा एकरा के पिछड़न का अधिकार पर डाका बतवलसि.\nईवीएम में छेड़छाड़ के संभावना का चलते ओकरा पर रोक लगावे खातिर दायर सुब्रह्मण्यम स्वामी के याचिका पर दिल्ली हाई कोर्ट आपन फैसला सुरक्षित राख लिहलसि.\nएगो बाघिन अपना बच्चन का साथे महाराष्ट्र के यवतमाल में एगो किसान के जान ले लिहलसि आ ओकरा लाश के खा गइल.\nखाद्य सुरक्षा विधेयक पर राज्य सरकारन के भरोसा में ली.\nममता आरोप लगवली कि कांग्रेस माकपा का संगे मिल के राज्य के बढ़न्ती में रुकावट डालत बिया.\nसुरक्षा परिषद में भारत के स्थायी सदस्यता के इजरायल आपन समर्थन दिहलसि.\nपाकिस्तान खातिर जासूसी करे के आरोपी माधुरी गुप्ता के दिल्ली के एगो अदालत जमानत दे दिहलसि.\nराष्ट्रमंडल खेल आयोजन में घोटाला के आरोपी सुरेश कलमाडी के जमानत याचिका पर अदालत आपन फैसला सुरक्षित राख लिहलसि.\nथल सेना प्रमुख जनरल वी.के. सिंह मंगल का दिने अपना संभावित उत्तराधिकारी लेफ्टिनेंट जनरल बिक्रम सिंह से जुड़ल एगो विवाद पर कुछ बोले से इंकार कर दिहलन,\nतमिलनाडु में श्रीलंकाई राष्ट्रपति के रिश्तेदार पर हमला भइल जब ऊ रामेश्वरम में पूजा कर के एगो घर से बाहर निकलत रहले.\nटीम अन्ना अबकी का चुनावन में कवनो पार्टी के विरोध में प्रचार ना करी.\nभयंकर जाड़ा का चलते काश्मीर के डल लेक समेत सगरी झील के पानी बरफ में बदले लागल बा.\nनार्वे के एगो मालवाहक जहाज के नाइजीरिया समुद्र तट से अगवा कर लिहल गइल रहे जवना के चालक दल में बीस गो भारतीय रहले. बाद में समुद्री लुटेरा ओह जहाज के छोड़ दिहले.\nपाकिस्तान सेना चाहत बिया कि लादेन के लुकाए वाला ठिकाना के बम से उड़ा दिहल जाव. एबटाबाद के एगो मकान में लुकाईल लादेन के अमेरिका मार गिरवले रहुवे. अब ओही मकान के पाकिस्तान उड़ा दिहल चाहत बावे.\nम्यांमार में विपक्षी नेता आंग सान सू की एक अप्रैल के होखेवाला संसदीय उपचुनाव में खड़ा होखे के खबर साँच बतवले बाड़ी.\nअमेरिका में व्हाइट हाऊस चीफ ऑफ स्टाफ विलियम डाले अपना पद से इस्तीफा दे दिहलन.\nसोमार का रात लाहौर में लोकप्रिय पाकिस्तानी गायक आतिफ असलम के संगीत समारोह का दौरान मचल भगदड़ में तीन गो लड़िकियन के मौत हो गइल आ कई गो लड़िकी लापता बतावल जात बाड़ी.\nईरान में सीआईए जासूस के मृत्युदंड दिहला के अमेरिका निंदा कइलसि.\nवैश्विक रेटिंग एजेंसी मूडीज इनवेस्टर सर्विसेज भारत के साख रेटिंग बढ़ाके निवेश श्रेणी वाला कर दिहलसि.\nकेन्द्र सरकार एकल ब्रांड खुदरा क्षेत्र में 100 फीसदी एफडीआई के अनुमति दे दिहलसि.\nनेयवेली लिग्नाइट कंपनी ताप विद्युत परियोजनावन के अउरी पसार करे के फैसला लिहलसि.\nकेन्द्र सरकार देश में 37.3 करोड़ डॉलर के बीस गो एफडीआई प्रस्तावन के मंजूरी दे दिहलसि.\nमंगल का दिने शेयर बाजार में उछाल आइल आ सेंसेक्स 350 उपर चढ़ के बंद भइल.\nमहिंद्रा एगो हाइड्रोजन आधारित तिपहिया वाहन के लांच कइलसि जवना के जल्दिये दिल्ली का सड़कन पर चलत देखल जाई.\nमधुर भंडारकर के कहना बा कि करीना ‘हीरोइन’ से सभका के चँउका दीहें.\nऋतिक रोशन 38 साल के हो गइल न आ मंगल का दिने बॉलीवुड उनुका के जनम दिन के बधाई दिहलसि.\nपुणे फिल्म महोत्सव में अमिताभ बच्चन के सम्मानित कइल जाई. ई महोत्सव 12 से 19 जनवरी ले चली.\nनिशानेबाज जसपाल राणा उत्तराखण्ड विधानसभा चुनाव से पहिले भाजपा छोड़ कांग्रेस में शामिल हो गइले.\nबिग बैश लीग में सिडनी सिक्सर्स एडिलेड स्ट्राइकर्स के चौंसठ रन से हरा दिहलसि.\nआस्ट्रेलिया के अखबार वीरेन्द्र सहवाग पर आरोप लगवले कि उनुका चलते टीम में फूट पड़त बा. असल में वीरेन्द्र सहवाग चाहत रहलन कि टीम अभ्यास करो जबकि धौनी टीम के मौजमस्ती करे ले गइलन.\nमलेशिया ओपन बैडमिंटन के क्वालीफाइंग दौर में तीनों भारतीय खिलाड़ी हार गइलन.


Lyrics आरा - Pawan Singh, Punita Priya | Ara Me Dobara | Bhojpuri Song\nAra Me Dobara - Pawan Singh, Punita Priya Hindi Lyrics & English Lyrics\n►blessing :- Mata Pita & Ajeet Singh "Jokahari"\n►Production Manager : Prince Singh\nसाटा पs आईल बानी सटब ना जरी\nकमर हिलाईब जब ले जरी मरकरी\nखट मिट्ठी जवानी के चिखईबु ना\nबबुआ के खुश कs के जईबू ना\nअरे आरा में दोबारा फेरु अईबू ना\nबबुआ के खुश कs के जईबू ना !\nबॉबी आरा में दोबारा फेरु अईबू ना !!\nखोद खाद करs जनि बहिया में भरs जनि\nदेहिया से दूर रहs मुँहवा रगरs जनि\nरगरs जनि !\nरात भर के तs बात बा ऐ गोरी\nकैश लेके ऐश कs लs चुपे चोरी\nआ तू अईसन स्वाद कही पईबू ना\nमोरहन खजाना मोरा ठेकी ना डालs डोरा\nगिज देबs चीज ना जाईब रेवटी के ओरा\nजाईब रेवटी के ओरा !\nकी हम तs भईनी दीवाना गोरे गाल के\nबाड़ू पसंद धन विक्की विशाल के\nपाके पवन के प्यार तू भूलईबू ना


लाल कला मंच मनवलसि प्रेमचंद के 135 वां जनमदिन – Anjoria\nलाल कला मंच मनवलसि प्रेमचंद के 135 वां जनमदिन\nAugust 5, 2015 Editor खबर, सरोकार 0\nसाहित्य,पर्यावरण आ संस्कृति पर काम करेवाला संस्था लाल कला मंच पिछला दिने प्रेमचंद के 135 वां जनमदिन के काव्यगोष्ठी का रुप में मीठापुर में मनवलसि.\nकवि गोष्ठी के शुरुआत भइल लाल बिहारी लाल के सरस्वती वंदना से –\nअइसा माँ वर दे. विद्या के साथे-साथे सुख, समृद्धि से सबके भर दे.\nकार्यक्रम के अध्यक्षता कामरेड जगदीश चंद्र शर्मा कइले आ दिल्ली आ फरीदाबाद के अनेके कवि लोग एहमें आपन कविता सुनवलें जइसे कि लाल बिहारी लाल, जय प्रकाश गौतम, शिव\nप्रभाकर ओझा, आकाश पागल, के.पी. सिंह कुवंर, सुरेश मिश्र अपराधी, मलखान सैफी वगैरह. सभे आपन-आपन कविता से सुनेवालन के मन मोह लिहले.\nबाद में संस्था के सचिव लालबिहारी कहले कि प्रेमचंद जी के लिखल बहुते सरल आ सुबोध भाषा में बा आजो उनकर रचना समाज में सराहल जाला आ आजुओ ऊ उपयोगी बा.\nप्रेमचंद जयन्ती का मौका पर भइल एह कार्यक्रम में अनेके लोग मौजूद रहल जवना में लाल चंद्र प्रसाद, लोक नाथ शुक्ला, महेश बछराज, ललित शर्मा, अशोक कुमार, रमेश गिरी, कृपा शंकर, रवि शंकर वगैरह अनेके खासमखास लोग रहुवे.\nकार्यक्रम के समापन संस्था के अध्यक्ष सोनू गुप्ता के धन्यवाद ज्ञापन से भइल.\n(लाल बिहारी लाल)\nभोजपुरी अस्मिता खातिर काम करे वाला लोग के भोजपुरी प्रेम\n8वीं अनुसूची आ आठ गो बाधा


भोजपुरी परदा पर रिलीज खातिर तइयार ‘लावारिस’ – Anjoria\nभोजपुरी परदा पर रिलीज खातिर तइयार ‘लावारिस’\nAugust 5, 2012 Editor मनोरंजन 0\nसमहर पारिवारिक फिल्म ‘लावारिस’ अब बन के तइयार बा रिलीज खातिर. आरोही फिल्मस के प्रस्तुत एह फिल्म में पवन सिंह ‘लावारिस’ का किरदार में बाड़न. निर्माता हउवें अजय सिन्हा आ नासिर जमाल, आ निर्देशक हउवें देव पाण्डेय.\nफिल्म के शुटिंग हैदराबाद के रामोजीराव फिल्म सिटी में भइल बा आ शानदार एक्शन दक्षिण भारत के एक्शन मास्टर मार्शल रमन्ना के निर्देशन में भइल बा. लेखक विनय बिहारी, गीतकार अशोक कुमार दीप आ विनय बिहारी, संगीतकार अशोक कुमार दीप, छायांकन शकील अंसारी के, कला निर्देशक रतन शर्मा, कार्यकारी निर्माता अंजनीकांत श्रीवास्तव अउर कोरियोग्राफर पप्पु खन्ना हउवें.\nकलाकारन में पवन सिंह, अंजना सिंह, गजेन्द्र चौहान, रवि उज्जैन, उर्वशी चौधरी, सत्येन्द्र सिंह, रानी चतुर्वेदी, नवोदित आकाश मुखर्जी, सुदेश कौल, सुर्या द्विवेदी, सी.पी. भट्ट, संजय वर्मा, अभय राय, रिया आ डांसिग क्वीन संभावना सेठ के प्रमुख भूमिका बा.\nभोजपुरी के पांच गो सुपर स्टार पहिला बेर एक साथ


भारत में लग रही कोरोना पर लगाम! एक्टिव केस अब 8 लाख से कम - eaglenews24x7\nHome Delhi भारत में लग रही कोरोना पर लगाम! एक्टिव केस अब 8 लाख से कम


रोमांटिक फिल्म बबलू के प्रेम कहानी – Anjoria\nरोमांटिक फिल्म बबलू के प्रेम कहानी\nफरवरी 9, 2011\nभोजपुरी सिनेमा में अपना तरह के नया कहानी ले के आनन्द कुमार के बनावल आ नरसिम्हा नंदी के निर्देशित फिल्म “बबलू के प्रेम कहानी” के शूटिंग पूरा हो चुकल बा आ अब पोस्ट प्रोडक्शन के काम चल रहल बा. बतावल जात बा कि फिल्म मार्च में रिलीज कर दिहल जाई. एह फिल्म में स्टार अदाकारा किरण राठौड़ एगो महिला इंजीनियर का भूमिका में बाड़ी जवना से एगो नवही लड़िका प्रेम करे लागत बा. फिल्म में चुम्बन के सजीव दृश्य मिली आ दर्शकन खातिर भरपूर मनोरंजनो के इंतजाम बा. निर्देशक नंदी के कहना बा कि फिल्म तबे सफल मानल जा सकेला जब दर्शक आपन सीट पर बइठल रहसु आ मोबाइल कॉल महटिया देसु. कहले कि फिल्म के सफलता खातिर कामेडी, रोमांस, एक्शन, आयटम सांग से बेसी जरुरी होला एगो अइसन कहानी जे दर्शकन के बान्ह लेव अपना में. फिल्म के मुख्य किरदार किरण राठौड़ आ कार्तिक कर रहल बाड़े. गीत रुपेश के लिखल, संगीत साकेत साईंराम के सजावल, आ कैमरा कल्याण सामी के चलावल बा. फिल्म के डायलाग कमल कुमार के लिखल बा.\n(स्रोत – संजय भूषण पटियाला)\nअनारा गुप्ता माधुरी दीक्षित जइसन किरदार में\nAnara Gupta dances like Madhuri Dikshit in Ram Lakhan


UP Chunaav 2022 Indu from Bihar Will be the centre point of VIP BHojpuri - Bhojpuri: UP चुनाव : बिहार के इंदु बनिहें VIP के केन्द्रबिन्दु – News18 हिंदी\nमोहाइल पs गाना बाजत रहे, सुनs! सुनs! हो पीएम चाचा, हमरो अरजिया हे...देई हो दिअऊ निषाद के आरक्षण हे... सचिन सागर पूछले, ई राजनीतिक लोकगीत के गा रहल बा ? दयाशंकर मोबाइल बंद कर के कहले, ई आवाज हs मोजफ्फरपुर के लोकगायिका इंदु देवी के.\nअब इंदुदेवी ई गीत गा- गा के उत्तर परदेस में विकासशील इंसान पाटी (भीआइपी) खातिर वोट मंगिहें. इंदु देवी के उत्तर प्रदेश में भीआपी के एसटार परचारक बनावल गइल बा. ऊ भीआइपी में शामिल हो चुकल बाड़ी. बीआइपी के अध्यक्ष मुकेश सहनी यूपी में निषाद आरक्षण के मुद्दा बना चुनाव लड़ रहल बाड़े. एह से इंदुदेवी भी आपन एजेंडा के मोताबिक लोकगीत गा रहल बाड़ी. बिहार में भाजपा,जदयू अउर भीआइपी के मेल से सरकार चल रहल बा. लेकिन उत्तर परदेस बिधानसभा चुनाव में तीनों दल अलग अलग ताल ठोक रहल बाड़े. मुकेश सहनी यूपी में 25 सीट पs कंडिडेट भी दे चुकल बाड़े. एकरा में पश्चिमी उत्तर परदेस अउर पूर्वांचल के सीट शामिल बा.\nयूपी के केन्द्र बिन्दु बनिहें बिहार के इंदु\nसचिन सागर पूछले, इंदु देवी के मुकेश सहनी से परिचय कइसे भइल ? दया शंकर कहले, केकर किस्मत कब चमक जाई केहू ना जाने. बेहद गरीब परिवार से आवे वली इंदु देवी 12 साल पहिले साक्षर बनल रही. उनका में गीत रचे अउर गावे के जनमजात खूबी रहे. उमिरदराज भइला के बाद जब लिखे पढ़े के सीख गइली तs अपनी ही गीत रचे लगली. बज्जिका बोलत रही. लेकिन भोजपुरी लोकगीत से परभावित रही. बज्जिका-भोजपुरी में गीत लिख के अपने ही गावे लगली. इंदु देवी अपना गांव (बिहार के मोजफ्फरपुर जिला के कुढ़नी) में भजन कीर्तन गावे लगली. धीरे-धीरे नांव होखे लागलत तs ऊ सरकारी कार्जकरम में जागरुकता गीत गावे लगली. 29 दिसम्बर के सीएम नीतीश जी समाज सुधार जात्रा पs मोजफ्फरपुर पहुंचल रहीं. एह कार्जकरम में इंदु देवी नासा से नोकसान के एतना सुंदर गीत गवली कि नीतीश जी भी परभावित हो गइले. ऊ गवले रही, गांजा पी के चिलम दिया लहराई, चिलम में से तितकी उड़ के जरल तोसर रजाई, नसवा नरक में ले जाई, जन पीहs ए भाई…. एह गीत के बाद इंदु देवी के पूरा बिहार में नांव हो गइल.\nबीआइपी के लोकगीत से चुनाव परचार\nदयाशंकर के बात जारी रहे. भीआइपी के अध्यक्ष मुकेश सहनी पहिले बोम्बे के फिलमी दुनिया में सेट डिजाइनर रहन. परचार में गीत-संगीत के अहमियत जानत रहन. मुकेश सहनी बिहार के मत्स्य पशुपालन मंतरी हवें. उनका भिरी भी इंदु देवी के चरचा पहुंचल. पटना में इंदु देवी के मुकेश सहनी से मोलकात भइल. इंदु देवी भीआइपी पाटी में शामिल हो गइली. मुकेश सहनी उनका के यूपी के एसटार परचारक बना देले. इंदु देवी यूपी परचार खातिर एगो गीत लिखले बाड़ी, मुकेश मलहवा करईs तोहसे बिनितिया ए जान….. उनकर गीत पूर्वांचल के भोजपुरिया इलाका में असर पैदा कर सकेला. पूर्वांचल के गोरखपुर, जौनपुर, गाजीपुर जिला में भीआइपी कंडिडेट खाड़ा बाड़े जहां निषाद भोटर निरनायक बाड़े. यूपी में निषाद समाज (करीब 22 उपजाति) के मोटामोटी 18 परसेंट भोट बा. लेकिन उहां पहिले से ऐह समाज के बड़-बड़ नेता बाड़े. निषाद पाटी के संजय निषाद भाजपा के साथे बाड़े. चरचित फूलन देवी सपा से सांसद रहीं. सपा उनका नाम पर अभियो राजनीत करे ले. जब कि मुकेश सहनी बिहार से उत्तर प्रदेश गइल बाड़े. बिहार में भी उनकर राजनीति चार बिधायक तक सीमित बा. चुनाव हरला के बाद ऊ खुद भाजपा के कोटा से एमएलसी बाड़े. लेकिन निषाद समाज के अधिकता देख के यूपी चुनाव लड़े पहुंचल बाड़े.\nपश्चिमी यूपी में कश्यप बोटर के परभाव\nदयाशंकर पश्चिमी यूपी के राजनीत बतावे लगले. जानकार लोगन के मोताबिक उत्तर परदेस के करीब 165 सीट पs निषाद भोटर निरनायक बाड़े. एही से मुकेश सहनी यूपी में 165 सीट पs चुनाव लड़े के घोषणा कइले बाड़े. पहिला सूची में 25 नांव बा. एकरा मोताबिक पश्चिमी उत्तर परदेस के सहारनपुर, शामली, मुरादाबाद, बागपत, बुलंदशहर, आगरा जिला से भी कंडिडेट देवे बाड़े. उत्तर परदेस में कश्यप समुदाय के निषाद जाति समूह में राखल गइल बा. निषाद समाज में केवट, बिंद, मलाह, मांझी भी शामिल बाड़े. उत्तर परदेस में ह लोग के ओबीसी कटेगरी में राखल गइल बा. ई लोग बहुत दिन से अनुसुचित जाति के मान्यता देवे के मांग कर रहल बाड़े. मुकेश सहनी भी निषाद आरक्षण (एससी) के मुद्दा पS ही यूपी चुनाव में कूदल बाड़े. पश्चिमी उत्तर परदेस में कश्यप समुदाय के बहुत अहमियत बा. मुकेश सहनी होमवर्क कइला के बाद उंहें से कंडिडेट देले बाड़े जहां निषाद समुदाय के उपजाति के परधानता बा.\nका मुकेश सहनी के लड़े से भाजपा के नोकसान होई ?\nसचिन साग पूछले, का मुकेश सहनी के चुनाव लड़े से भाजपा के नोकसान होई ? ई बात सुन के दयाशंकर कहले, भीआईपी अउर जदयू शुरू में भाजपा के साथे यूपी में चुनाव लड़ल चाहत रहे. लेकिन भाजपा इ दूनो दल के भाव ना देलस. जहां तक निषाद समुदाय के बात बा, ई कबो एकमुश्त भोट ना देवे. पहिले सपा अउर बसपा में निषाद भोटर बंटल रहन. फूलन देवी के निषाद समाज के सबसे बड़ नेता मानल जाला. ऊ सपा से सांसद रही. एह से पहिले निषाद भोट पS सपा के दबदवा रहे. एकरा बाद एक समुदाय के समरथन मायावती के मिलल. लेकिन अब संजय निषाद के दावा बा कि समाज के सबसे अधिक समरथन उनका मिल रहल बा. गोरखपुर के होमियोपैथी डाकटर संजय निषाद 2016 में निषाद पाटी के गठन कइले रहन. ऊ ‘निषादों का इतिहास’ नांव से एगो किताब भी लिखले बाड़े. निषाद समुदाय के अलग-अलग उपजाति के एकजुट करे खातिर आंदोलन भी कइले रहन. ऊ 2017 के विधानसभा चुनाव भाजपा के खिलाफ लड़ल रहन. 100 कंडिडेट खाड़ा कइले रहल. लेकिन मात्र एक्के सीट पS जीत मिलल रहे. एह से निषाद समुदाय के भोटिंग पैटर्न पS निसचिंत होके कुछ ना कहल जा सके. एतना बात कह के दयाशंकर फेन मोबाइल पS गीत सुने लगले.\nTags: Bhojpuri News, UP Chunav 2022, Up chunav 2022 date\nFIRST PUBLISHED : January 20, 2022, 17:16 IST


अबहियो ना चेतल दुखदायक साबित होखी – Anjoria\nअप्रैल 3, 2011 कन्या भ्रूण हत्या\nभारत सरकार देश में भइल ताजा जनगणना के अंतरिम रपट जारी कर दिहले बिया आ ओह आंकड़न में कई गो निमन संकेत बावे जवन हमनी के देश के विकास आ निमन भविष्य का ओरि इशारा करत बा. हमनी के देश के आबादी बढ़ल बा, माने कि मानव संसाधन में इजाफा भइल बा आ पढ़ल लिखल लोग के गिनतीओ बढ़ल बा. एहसे लागत बा कि खुशहाली के नया नया राह खुले वाला बा. अलग बात बा कि बढ़त आबादी से कई मोर्चा पर थोड़ बहुत दिक्कत बढ़ सकेला बाकिर अगर ओकरा साथे शिक्षा आ हुनरो के विकास होत ना त अइसन आबादी बढ़ियो फल देबेले.\nएही आंकड़न में एगो खतरनाक संकेतो सामने आइल बा आ अगर एकरा के रोकल ना गइल त ओकर परिणाम बहुते अनिष्टकर हो सकेला, दुखदायी हो सकेला. ई तथ्य बा आबादी में छह साल से कम उमिर के लड़िकियन के घटत संख्या अनुपात. ई देखावत बा कि हमनी के समाज संस्थागत तौर पर विफल हो रहल बा आ ई एगो समाज का रूप में हमनी के सोच के दिवालियापन के सबूतो बा. लड़िकियन के अनुपात घट के हर हजार लड़िकन पर 914 लड़िकियन के रहि गइल बा. आजादी का बाद से ई सबले कम अनुपात वाला आंकड़ा बा. वइसे त आबादी में लडिकियन के अनुपात त साल इकसठे से घट रहल बा बाकिर अबकी हालात खतरनाक स्तर तक चहुँप गइल बा. पिछला जनगणना 1991 में ई अनुपात हर हजार लड़िकन पर 985 लड़िकियन के रहे जवन जनगणना 2001 में घटके 927 हो गइल आ घटते घटत अबकी बारी जनगणना 2011 में ई 914 हो गइल बा. एकरा के खतरनाक एहसे कहल जा रहल बा कि पिछला दस साल से कन्या भ्रूण हत्या के रोके खातिर बहुत कोशिश कइल जा रहल बा. भ्रूण लिंग निर्णय भा लिंग चयन का खिलाफ कड़ेर कानून बनल बा आ लोग में एह बारे में चेतना जगावे खातिर बहुते प्रयास कइल गइल बा. बाकिर आंकड़ा बतावत बा कि ई सगरी प्रयास निष्फल रहल बा. सगरी कोशिश बेकार हो गइल बा. हिमाचल प्रदेश , गुजरात , तमिलनाडु, अंडमान अउर निकोबार द्वीप समूह, हरियाणा आ पंजाब के छोड़ देश के सगरी राज्यन आ केन्द्र शासित राज्यन में ई अनुपात गिरल बा. हालांकि पंजाब आ हरियाणा में ई अनुपात अबहियो बहुत असंतुलित बा. एकर मतलब साफ बा कि हमनी के सरकार आ समाज के चैतन्य कहाये वाला जमात में ई संदेश फलदायक नइखे बन पावल कि कन्या भ्रूण हत्या चाहे जवना विधि भा तरीका से होखे शिशु कन्या के मौत हत्या जइसन जघन्य अपराध ह. शहर, कस्बा अउर गांवन में गर्भस्थ शिशु के लिंग जाने के, जांच करे वाला क्लीनिक सभ धड़ल्ले से चलत बाड़ी सँ आ कानूनी प्रावधानन का बावजूद ओकनी के कुछ नइखे हो पावत. एह रवैया के रोके भा ओकरा के घटावे खातिर बहुते कड़ेत सियासी इच्छाशक्ति के जरूरत बा. कानून कुछ नइखे कर सकल. हालांकि कानून एक खास तरह के सामाजिक वर्जना के प्रतीक त बड़ले बा. आबादी में बच्चियन के घटत अनुपात लड़िकियन आ आगा चल के औरतन का साथे हो रहल खराब भेदभाव के सूचक बा. एह हालात के बदले खातिर जरुरी बा कि समाज के सोच आ रवैया में बदलाव ले आइल जाव. एकरा खातिर कानून आ सामाजिक आंदोलन के जरुरत बा. अगर अबहियो ना चेतल गइल त देवी पूजा करे वालन के ई देश मातृहंता बदनाम देश में बदल जाई.


LIC IPO: 10 मार्च के लॉन्च हो सकेला, एलआईसी के आईपीओ - खबर भोजपुरी\nLIC IPO: 10 मार्च के लॉन्च हो सकेला, एलआईसी के आईपीओ\nजानीं इश्यू प्राइस से लेके लॉट साइज से जुडल जानकारी...\nBy Khabar Bhojpuri Admin\t On Feb 18, 2022 Last updated Feb 18, 2022\nLIC IPO: भारत के सबसे बड़ आईपीओ के लेके देसभर के निवेसक लो में उत्साह बा। लोग बेसबरी से एह एलआईसी के आईपीओ के इंतेजार कs रहल बा। एहि बीचे अइसन खबर आ रहल बा कि एलआईसी के आईपीओ 10 मार्च 2022 के लॉन्च हो सकत बा आ निवेशक एह इश्यू में 14 मार्च के बोली लगा सकी लो। खबर बा कि LIC के इश्यू के साइज 65,000 करोड़ रूपिया हो सकेला।\nका हो सकेला इश्यू प्राइस?\nबाजार में अटकल लगावल जा रहल बा कि एलआईसी के इश्यू के प्राइस (LIC IPO PRICE) 2000 से 2100 के बीचे हो सकत बा। ओइसे, सरकार कावर से LIC के आईपीओ खुलला के तारीख के लेके कवनों आधिकारिक ऐलान नइखे भइल। सरकार के मोताबिक, निवेशकन के संगे रोडशोके बाद वैल्यूएशन पs फैसला लिहल जाई आ एकर लिस्टिंग March 2022 में पूरा हो जाई। बता दिहल जाव कि बीमा कंपनी 13 फरवरी के सेबी के लगे ड्राफ्ट पेपर जामा करवले रहे। एकरा बाद से बाजार में अटकल तेज हो गइल बा।\nपौलिसीधारकन ला 3.16 करोड़ शेयर रही रिजर्व\nरउआ के बता कि एह सार्वजनिक निर्गम के सभे खास पहलूअन का बारे में अटकल लगावल जा रहल बा। बाजार में चल रहल अटकल के अनुसार, LIC के 283 मिलियन पौलिसीधारकन ला 3.16 करोड़ शेयर रिजर्व रही। 1.35 मिलियन रजिस्टर्ड एजेंटस के माध्यम से कंपनी पौलिसी धारकन के निवेशक बनावे के कोसिस करी।\nआई जानल जाव LIC IPO के लेके बाजार में चल रहल अटकलन के तारीखन के बारे में-\nLIC का इश्यू खुली: 10 मार्च\nइश्यू क्लोज डेट: 14 मार्च\nइश्यू प्राइस: 2,000-2,100 रुपये प्रति शेयर\nएलआईसी आईपीओ साइज: 31,62,49,885 शेयर\nऑफर-फॉर-सेल (OFS): 31,62,49,885 शेयर जारी होंगे, जो 65,416.29 करोड़ रुपये के बराबर है\nछूट: कर्मचारियों और पॉलिसीधारकों के लिए 10 प्रतिशत\nप्राइस बैंड अनाउंसमेंट:7मार्च\nएंकर निवेशक आवंटन:9मार्च\nमार्केट लॉट: सात शेयर\nकर्मचारी: 1.58 करोड़ शेयर रिजर्व हैं जो 10% डिस्काउंट के बाद 1,890 रुपये पर मिलेंगे\nपॉलिसीधारक: 3.16 करोड़ शेयर (10 प्रतिशत छूट = 1,890 रुपये) पर मिलेंगे\nएंकर: 8.06 करोड़ शेयर रिजर्व हैं, यह 16,935.18 करोड़ रुपये वैल्यू के बराबर है\nक्वालिफाइड इंस्टीट्यूशनल बिडर: 5.37 करोड़ शेयर, जिसकी वैल्यू 11,290.12 करोड़ है\nगैर-संस्थागत निवेशक: 4.03 करोड़ शेयर होंगे जिसकी वैल्यू 8,467.59 करोड़ है\nरिटेल इन्वेस्टर्स: 9.41 करोड़ शेयर होंगे, जो 19,757.71 करोड़ के बराबर है\nसूचीबद्ध सहकर्मी: एसबीआई लाइफ इंश्योरेंस कंपनी, एचडीएफसी लाइफ इंश्योरेंस कंपनी, आईसीआईसीआई प्रूडेंशियल लाइफ इंश्योरेंस कंपनी\n2170410cookie-checkLIC IPO: 10 मार्च के लॉन्च हो सकेला, एलआईसी के आईपीओyes\nLICLIC IPOएलआईसीखबर भोजपुरी\nयूपी सरकार वापिस लेहलस नुकसान के भरपाई कइले के नोटिस, सुप्रीम कोर्ट देहलस वसूल राशि लौटवले के निर्देस\nGround Breaking Ceremony: पश्चिम उप्र में सबसे जादे निवेश, रोजगार के मवको उहवें जादे\nमोदी-योगी UP के देवे जा रहल बा लो बड़ सौगात, 80 हजार करोड़ रुपिया के निवेश;5लाख…\nका ह बॉटम-अप स्टॉक पीकिंग इन्वेस्टमेंट शैली? एह तरह करीं निवेश, मिली ढेर फायदा\n20 फीसदी ट्विटर अकाउंट फर्जी, डील आगे नइखे बढ़ सकत… का बा एलन मस्क के चाल जानीं


भोजपुरी का नाँवे रहल दिल्ली के एक साँझ – Anjoria\nभोजपुरी का नाँवे रहल दिल्ली के एक साँझ\nJul 19, 2010 भोजपुरी\n१७ जुलाई के साँझ दिल्ली में जयभोजपुरी डॉटकॉम साइट के सदस्य आपन साइट के पहिलका वर्षगाँठ मनावे जुटलें त सभकर हियाव जुड़ा गइल, आँख भर आइल. अपना नेट के दोस्तन के अपना सामने देख के होखे वाला खुशी के अन्दाज उहे कर सकेला जे एह अनुभूति के भोगले होखे.\nभोजपुरी के सबसे बड़ सोशल साइट जयभोजपुरी डॉटकॉम के सदस्य नयी दिल्ली के राजेन्द्र भवन में अपना साइट के पहिलका स्थापना दिवस मनावे जुटल रहलें. हर केहू उत्साह से लबरेज रहे. भोजपुरी टीवी चैनल के चेयरमैन अशोक गु्प्त, भोजपुरी के सबसे लोकप्रिय साइट भोजपुरिया डॉटकॉम के संचालक सुधीर कुमार आ भोजपुरी समाज के कुछ प्रतिष्ठित लोग के उपस्थिति माहौल के अउरी पोढ़ बना दिहले रहे.\nपरिचर्चा का दौरान सभे सदस्य खास कर के अनूप श्रीवास्तव, शशिरंजन मिश्र वगैरह वरिष्ठ सदस्य भोजपुरी के ओकर हक के सम्मान दिआवे का बारे में बात कइलें. राय इहे रहे क जबले हमनी के नवका पीढ़ी भोजपुरी में बतियावल ना शुरु करी तबले भोजपुरी के विकास के बात बेमानी बा. जब हमनिये का एकरा के बोले में शरमाएम त दोसर काहे इज्जत दी. एहसे भोजपुरियन के चाहीं कि जबो अपना में मिलस त भोजपुरिये में बात करसु. सभका के इहे संदेश दिहल गइल कि अपना संस्कृति के बचावलो राखे के बा आ आधुनिकता से परहेजो नइखे करे के.\nसभागार में ताली का गड़गड़ाहट का बीचे पहिलका स्थापना दिवस के केक भानुश्री आ पंकज प्रवीण मिल के कटलें. एह कार्यक्रम के सबसे खास बाति ई रहल कि एहिजा भोजपुरी के आठवीं अनुसूची में शामिल करे वाला रोवल धोवल ना भइल. कहल गइल कि जहिया भोजपुरियन में एका हो जाई तहिया कवनो सरकार रहे ओकरा मजबूरन भोजपुरी के ओकर हक देबही के पड़ी. एहसे पहिले भोजपुरी के मजबूत करे के जरुरत बा.\nएगो अउरी विषय पर चरचा भइल कि इंटरनेट पर भोजपुरी के दखल कतना बरियार बा. वरिष्ठ साहित्यकार प्रमोद कुमार तिवारी आ शशि रंजन मिश्रा समेत कई वक्ता एह विषय पर बात कइलें. आजु का जमाना में इंटरनेत एगो विश्वव्यापी मंच के रुप अख्तियार कर लिहले बा आ भोजपुरिया डॉटकॉम वगैरह वेबसाइट भोजपुरी के सबल पहचान दिआवे में लागल बाड़े.\nकार्यक्रम के समापन सांस्कृतिक कार्यक्रम से भइल जवना में भानुश्री के गावल गीत “पढ़ीह लिखीह कवनो भाषा, बतिअइह भोजपुरी में” सुन के माहौल में समा बन्हा गइल. विमलेश तिवारी पंडित महेन्द्र मिसिर के लिखल गीत “पटना से बैदा बोलाई द” गा के सभका के गदगदा दिहलन. शशिसागर मनोज तिवारी के गावल कुछ गीत गा के सभका के झूमा दिहलन. अंत में पंकज प्रवीण अपना म्यूजिक अलबम “चाहत में सनम” के कुछ गीत सुना के भरपूर ताली बिटोरलन.\nकार्यक्रम के अध्यक्षता सत्येन्द्र कुमार उपाध्याय आ संयोजन मोंटू सिंह के रहुवे.\nटटका खबर, सोमार, १९ जुलाई\nचलीं चलल जाव खेले ओका बोका\nJul 21, 2021 Editor


सोनपुर – टटका खबर\nNEET आ JEE(Main) परीक्षा टारे खातिर हो रहल लगातार नेतागिरी का बावजूद परीक्षा अबहीं टरल नइखे. केन्द्र सरकार नइखे चाहत कि विद्यार्थियन के एक साल बरबाद हो जाव. काल्हु नीट परीक्षा में शामिल होखे जात करीब सात लाख परीक्षार्थी पहिले दिने आपन एडमिट कार्ड नेट से उतारि लिहलें. जी (मेन) परीक्षा कें करीब साढ़े सात\nसारण जिला के सोनपुर इलाका के बाकरपुर गांव में मंगल का रात दू गो घर में डकैती डाल के लाखों रुपिया के गहना आ नकजी लूट ले गइले सँ डकैत आ हल्ला कइला पर घर के दू गो सवांग के जान ला लिहले सँ. मरे वाला ससुर पतोह रहलें. सास आ मरदो के घवाहिल कर\nसोनपुर में पेट्रोल पंप से 10 लाख लूटाइल\nमहागठबन्हन का राज में सोनपुर मेला के पुलिस व्यवस्था के ठेंगा देखावत थोड़िके दूर पर पहलेजा घाट चौकी इलाका के गोविंदचक में अतवार के साँझ बाइक से आइल दू गो लुटेरा पेट्रोल पंप से करीब दस लाख रुपिया लूट ले गइलें. घटना के जानकारी मिलला का बाद पुलिस चहुँपल बाकिर कुछ सुराग ना मिल सकल\nसोनपुर से छपरा का बीच अब डीएमयू\nपैसेंजर ट्रेन के इंजन घुमावे में आवे वाला दिक्कत देखत अब छपरा सोनपुर का बीच डीएमयू चलावल शुरु हो गइल बा. शनिचर का दिन से शुरू भइल एह सेवा से अब ट्रेन समय पर चल पाई. बतावल जात बा कि गंगा नदी पर बनल दीघा-पहलेजा रेल पुल पर अगिला महीना से ट्रेन चले लागी. उमेद\nझाड़ू डंडा ले के अवैध शराब के धंधा के खिलाफ प्रदर्शन दाउदपुर (सारण) दाउदपुर थाना के दुधैला गांव में बियफे का दिने अवैध शराब के धंधा पर अंकुशा लगावे के माँग ले के एहिजा के औरत सब हाथ में झाड़ू-डंडा लेके सड़क प प्रदर्शन कइली साथ में कुछ मरद आ लड़िको रहले सँ. आरा पुल\nअपराधी गिरोहन के बीच गोलीबारी से दू गो के मौत\nसारण जिला के सोनपुर इलाका के छित्तरचक दियारा मे बियफे के देर रात दू गो अपराधी गिरोह अपने में भिड़ गइले. दुनु का बीच भइल गोलीबारी से दू गो अपराधियन के मौत हो गइल. पुलिस के कहना बा कि छित्तरचक दियारा मे बालू ठेकेदारन से रंगदारी वसूली ले के दू गो गिरोहन में पहिले से


बतकुच्चन – 204 – Anjoria\nNovember 10, 2016 Editor बतकुच्चन, सतमेझरा 0\nअबकी ढेर दिन बाद संपादक जी से आदेश मिलल कि बतकुच्चन के नया कड़ी भेजल जाव त खुशीओ मिलल आ घबराहटो भइल. काहे कि एने ढेर दिन से कलम उठावे के आदत छूट गइल रहे. अब एकरा के का लुकाईं कि सन्मार्ग में छपल बन्द भइला से मन उदास हो गइल रहे. मन के तोस दिहनी कि हिन्दी के अखबार बतकुच्चन के 208 कड़ी छापे के सम्मान दिहलसि इहे कम रहे का ! अखबार के जिनिगी में समय के अनुशासन मानल बहुते जरुरी होले. समयाभाव का चलते पिछलके बेरा के बांचल कड़ी पठा दिहनी आ अतवार का दिने जब सन्मार्ग देखनी त कलम फेरु जी उठल.\nआ एकरा बाद उठल सवाल कि कहाँ से आ कवना बाति पर शुरू कइल जाव. बतकुच्चन के मसाला भोजपुरी लिखनिहारन के भेजल रचनने से मिल जाला, जब देखीलें कि विद्वानो लेखक लोग कुछ अइसन लिख भेजले बा जवना के सुधारल जरुरी बा. अलग बाति बा कि कुछ लिखनिहार एकरा के अपना साहित्यिक आजादी पर मिलल चोट मान लेलें. एही उधेड़बुन में फँसल रहीं, तबले एगो रचना में भोंकल के जिक्र मिल गइल. मकसद रहल भूंकल लिखे आ लिखा गइल भोंकल. अब भोंकला आ भूंकला के फरक त सबके बुझा जाए क चाहीं. कविजी कह सकीलें कि कुछ भूंकलका भोंकला जस लागेला आ उहे लिखल बा.\nलिखनिहार जब लिखेलें त उ अपना मन के बात सुनवइहन-पढ़वइहन का सोझा राखल चाहेंले आ जब सम्पादक ओह रचना के देखेला त उ पाठक का नजरिया से देखेला. ओकरा सोझा जिम्मेदारी होला कि पाठक एकरा के सही से समुझ लेव. सम्पादक अपना प्रकाशन के नीति पालन कइला का साथही अपना पाठकन के रुचि के ध्यान राखेला. आ सफल सम्पादक उहे होला जे अपना पाठकन के रुचि-अरुचि के बढ़िया से समुझले होला. बतकुच्चन में बात बहकला के समस्या हमेशा होले आ आजुवो बात बहकिए गइल त लवटत बानीं भूंकल आ भोंकला पर.\nभूंके क काम खालि कुकुरे ना करऽ सँ. आदिमियो लोग, आ खास क के नेतवो लोग के महारत होला. ऊ भूंक के सोचेलें कि लोग पर खूब असर डललन जबकि भूंकल कहले जाला ओह तेज आवाज के जवना के कवनो मतलब ना निकले. बाकिर आदमी के भूंकला आ कुकुर के भूंकला में इहे बड़का फरक होला. कुकुर के भूंकल बे मतलब ना होखे. ऊ लोग के चेतावे ला भूंकेला कि कुछ अनजान भा संदेह उपजावे गतिविधि देखे में आवत बा. कुकुरन के कान बहुते तेज होला आ एकरे चलते आन्हर कुकुर हवा बतासो के आवाज सुन के लोग के चेतावल शुरु क देला. भोजपुरी में त कहावते ह कि आन्हर कुकुर बतासे भूंके. अलग बाति बा कि एहिजा कुकुर के कर्तव्यपरायणता के मान नइखे दिहल. आन्हर होखला का बावजूद ऊ भरसक कोशिश करत बा कि आपन जिम्मेदारी सम्हरले रहो. हँ, साहित्यिक अभिव्यंजना में आदमी का बारे में कहल ई बाति सोरहो आना सही बा.\nरउरो सभे निश्चिन्त रहीं अगिला बेर से भूंकब ना, कुछ दोसर बात करब.\nगद्दारी का बहाने बतंगड़ चिन्तन (बतंगड़ – 6)


पोसुआ आ पोसपूत के चरचा (बतकुच्चन १४१) – Anjoria\nDecember 31, 2013 Editor भाषा 0\nकहे वाला त कह गइल बाड़े कि “पूत कपूत त क्यों धन संचय आ पूत सपूत तो क्यों धन संचय” बाकिर बिटोरे मे लागल लोग के संतोष नइखे बिटोरला से. आ पूते ना पोता पड़पोता तक ले के चिंता बा. जे सक्षम बा से आपन धन हिन्दुस्तान का सीमा का बाहर कवनो बैंक में रखले बा. एह बारे में तरह तरह के बात कहात रहेला. दोसरा देश मे राखल धन अतना बा कि अगर देश का कामे आ जाव त तीस साल ले सरकार के सगरी खरचा निकल जाव. केहू से कवनो तरह के टैक्स लिहला के जरूरत ना पड़े. बाकिर सरकार एह दिसाईं कुछ कर नइखे पावत काहे कि एहमें सबले अधिका ओही लोग के बा जेकर सरकार प सबले अधिका असर बा. बाकि बोले खातिर सभे भ्रष्टाचार का खिलाफ बोलत बा. जे कुकर्म में उस्ताद बा से प्रवचन देबे में लागल बा. मीडिया से लगवले न्यायपालिका ले हर जगहा अइसनका लोग मौजूद मिल जाई. कहे वाला त इहो कहेलें कि साहित्य आ भासो के मैदान में अइसनका खिलाड़ी भरल बाड़े. अइसनका लोग सबले पहिले ओकरे प निसाना लगावेला जे ओकर मातहत होखे. जबरा मरबो करे आ रोवहुं ना देव. बाकिर अब बात निकले लागल बा. पहिले जवन फुसुर फुसर मे कहात रहुवे उ अब सभका सोझा कहाए लागल बा.\nखैर बात तनिका बहक गइल. पूत के चरचा एह से कइले रहीं कि पोसुआ आ पोसपूत के चरचा करे के मन रहे. पोसुआ के चरचा पहिले क चुकल बानी. से आजु पोसपूते पर बतियावल जाय. पोसपूत ओकरा के कहल जाला जेकरा के पूत लेखा पोसल जाला. जेकरा आपन पूत ना होला से केहू अपना के पूत अपना लेला आ ओकरा के पोसपूत बना लेला. बाकिर अइसनो लोग होला जे अपना पूत का रहतो पोसपूत बनावत रहेला. ओह लोग के चिंता रहेला कि पोसपूत का ताकत का सहारे अपना पूत के बढ़ावल जाए. राजनीति में अइसनका पोसपूत ढेरे मिल जइहें. पोसपूत अपना दायरा में रहत अपना पुत के बढ़ावेले आ एह काम में कवनो बाधा ना आवे से अपना के पोसेवाला के पूत के सहारा बनत रहेले कि उहो आगे बढ़त रहे.\nअब बतकुच्चन के एह झोल का बीच समुझेवाला समुझ जइहें कि कवना पूत आ कवना पोसपूतन के चरचा होखत बा. हमार काम ई झोल हटावे के नइखे. आपन आपन झोल सभके अपने हटावे पड़ेला. ना त हाल उहे हो जाई कि “जमाने की गर्दिश सितारों का फेर, मकड़ी के जाले में फँस गया शेर”. अधिकतर झोल मकड़ी के जाले से बनेला. छोड़ दीं त ई मकड़जाल बढ़ते जाला. झोल बातो में होला. कुछ लोग अपना बात के झोल में दोसरा के फँसावे में माहिर होले. उ लोग अपना एह झोल के इस्तेमाल आपन राजनीति बढ़ावे चलावे खातिर करेला आ बतबनवा लोग बतकुच्चन करे में. हालांकि एगो झोल उहो होला जवन तरकारी भा माँस मछरी के होला. एह झोल के झोर कहल जाला बाकिर होला उहो झोले. आ अब रउरा सोंची कि झोल आ झोला के बीच के नाता का ह. काहे कि झोला बटोरले के कामे आवेला. धर द झोला, भर द झोला.


भउजी हो! अगहन में जोगीरा – Anjoria\nदिसम्बर 21, 2014 अगहन में जोगीरा, भउजी हो\nकाल्हु चौक प एगो आदमी के देखनी जे अगहन में जोगीरा गावत रहुवे.\nहोखी कवनो पागल. अइसनका लोग से दूरे रहे के चाहीं.\nठीके कहतारू भउजी. ऊ ससुरा छाती ठोक-ठोक के अपना के हरामजादा साबित करे में लागल रहुवे. कहत रहुवे कि ओकरा नइखे मालूम कि ओकर केतना बाप हउवें आ ऊ खांटी हरमाजादा ह.\nए बबुआ, साँच बोले के आजादी त बा नू एह देश में. ऊ आपन सचाई बतावत रहुवे त रउरा कवन उरेज?\nएहसे भउजी कि बाप एके आदमी हो सकेला. औरत के संपर्क चाहे जतना लोग से होखे जनमावे वाला बाप एके होला.\nजाए दीं बबुआ. अइसन लोगन से फरके रहे के चाहीं. जवन अपना महतारी के नइखे छोड़त ऊ दोसरा के इज्जत का करी.\nबाकिर भउजी चउक चौराहा पर हर तरह के लोग होला एकर त धेयान राखे चाहत रहुवे.\nअरे जब ऊ अपने के हरामजादा साबित करत रहुवे त दोसरा के कवन चिन्ता. कुछ लोग अपना के एही तरह मशहूर करे के कोशिश करेला. हो सकेला कि ओकरा संगे हरामजादन के जमातो जुट जाव. आखिर ओकनी लगे गँवावे जोग बा का?\nचलऽ हमहू छोड़त बानी एह बात के.


ज़ियौमी Mi A3 Price in India, Full Specs - 11th April 2021 | Digit\nCurrent Best Price of ज़ियौमी Mi A3 is ₹ 14999\nAvailable 128GB 17,790\nज़ियौमी Mi A3 Specifications\nमॉडल : Xiaomi Mi A3\nरंग : Kind of Gray, Not just Blue, More than White\nउत्पाद के नाम : Xiaomi Mi A3\nपिक्सेल घनत्व (PPI) : 286\nपिछे वाला कैमरा मेगापिक्सेल : 48 + 8 + 2\nज़ियौमी Mi A3 Brief Description\nज़ियौमी Mi A3 Smartphone 6.01 -इंच स्क्रीन IPS के साथ आवेला, जौना के रेज़ल्यूशन 720 X 1560 पिक्सल तथा पिक्सल घनत्व 286 पर इंच बा | फोन 2.0 GHz Octa-core कोर प्रोसेसर से संचालित बा और एकर रैम4GB बा. ज़ियौमी Mi A3 Android Android 9.0 ओएस पे काम करेला.\nज़ियौमी Mi A3 Smartphone August 2019 मे लॉंच भईल रहे|\nफोन मे 4030 mAh बैटरी लागल बा|\nज़ियौमी Mi A3 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 48 + 8 +2मेगा पिक्सेल शूट करे वाला बा|\nज़ियौमी Mi A3 के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nज़ियौमी Mi A3 Price in India updated on 21st Aug 2019\nज़ियौमी Mi A3 Price In India Starts From Rs. 14999 The best price of ज़ियौमी Mi A3 is Rs. 14999 in Amazon, which is 0% less than the cost of ज़ियौमी Mi A3 in Flipkart Rs.14999.This Mobile Phones is expected to be available in 64GB,128GB variant(s).\nFlipkart Mi A3 (More Than White, 128 GB)(6 GB RAM) ₹ 14,999\nAmazon Xiaomi Mi A3 (More Than White, 6GB RAM, 128GB Storage) ₹ 17,790


टाइगर के दहाड़ – Anjoria\nमार्च 19, 2010 फिल्म, भोजपुरी, मनोज टाइगर\nभोजपुरी सिनेमा के टाइगर मनोज टाइगर आजकाल्हु निर्माता निर्देशकन के पसन्द बनल जात बाड़े. डी रामानायडू के फिल्म शिवा में मनोज टाइगर निरहुआ का साथ नायक का रुप में आ रहल बाड़े. एने मनोज टाइगर तीन गो फिल्म साइन कइले बाड़े आ उहो बड़का निर्देशकन का साथ.\nविजयी भवः में मनोज टाइगर आनन्द डी गहतराज का निर्देशन में शुभम तिवारी का साथे बाड़े. असलम शेख निर्देशित आ रितेश ठाकुर के बनावल फिल्म तू ही मोर बालमा में मनोज टाइगर, प्रवेशलाल यादव, शुभम तिवारी, आ दीपक दूबे के भूमिका बा.\nबताशा चाचा का नाम से मशहूर मनोज टाइगर पिछला दिने हैदराबाद में बी सुब्बारेड्डी के फिल्म मर्द न॰ १ के शूटिंग में जतना मेहनत कइलें ओकरा के देख के मनोजो तिवारी चकित रहलन. इहे सब बता रहल बा कि टाइगर में बहुते दम बा.


पुस्तक समीक्षा: ‘फगुआ के पहरा’ - केशव मोहन पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome केशव मोहन पाण्डेय डॉ. रामरक्षा मिश्र विमल पुस्तक समीक्षा पुस्तक समीक्षा: ‘फगुआ के पहरा’ - केशव मोहन पाण्डेय\nपुस्तक समीक्षा: ‘फगुआ के पहरा’ - केशव मोहन पाण्डेय\nहर रंग में रंगाइल\nएगो किताब के भूमिका में रवीन्द्रनाथ श्रीवास्तव ऊर्फ जुगानी भाई लिखले बाड़े कि ‘भाषा आ भोजन के सवाल एक-दोसरा से हमेशा जुड़ल रहेला। जवने जगही क भाषा गरीब हो जाले, अपनहीं लोग के आँखि में हीन हो जाले, ओह क लोग हीन आ गरीब हो जालंऽ।’ ओही के झरोखा से देखत आज बड़ा सीना चकराऽ के कहल जा सकत बा कि भोजपुरी समृद्ध बा, भोजपुरिया मनई समृद्ध बा। हमरा ई बात कहला के बहाना श्रेष्ठ शिक्षक, सुलझल मनई आ सरस मन के मालिक कवि-साहित्यकार डाॅ. रामरक्षा मिश्र विमल जी के किताब ‘फगुआ के पहरा’ बा। एह किताब के पढ़ला पर बिना कवनो चश्मे के साफ लउकत बा कि माटी के गंध जहवाँ ले फइलल बा, विमल जी के कविता के विषय ऊहवाँ ले बाटे। कविश्री अपना भोजपुरिया परम्परा के निभावत लगभग सगरो विषय पर आपन लेखनी चलावत माटी के सुगंध के असली रूप में पेस कइले बानी। जइसन कि किताब के नाव से लागत बा कि एहमें प्रकृति के सरस आ उदात्त रूप पर रचना ढेर होई, बड़लो बा, बाकिर ओहके देखे के आँखि दोसर बा।\n‘वनांचल प्रकाशन’ से प्रकाशित ई ‘फगुआ के पहरा’ के दूसरका संस्करण हऽ। भोजपुरी कविता के किताब के दूसरका संस्करण छपल अपने-आप में इतिहास बनल बा। एह उपलब्धि खातिर मन ऊँहा के बेर-बेर बधाई देत बा। ई किताब में तीन तरह के रचना बा। ओह रचनन के कविश्री गीत, ग़ज़ल आ कविता नाम से अलगा कइलहूँ बानी बाकिर कवनो स्तर पर ऊहाँ के शब्द-शिल्प आ प्रस्तुति कहीं भंग नइखे। काव्य परम्परा के निर्वाह करत कवि के पहिलका रचना सरस्वती माई के गोहार ‘बरिसावऽ माँ नेह सुधा’ बा जेहमें कवि स्वार्थ से ऊपर उठ के परमार्थ खातिर प्रार्थना करत बानी। देखीं ना -\nअनाचार के सगरो पहरा\nबिलखत जिनगी के भिनसहरा\nफइला दऽ ना ग्यान जोति\nजड़ बुधि होखो चंचल।\nकवि के क्रान्तदर्शा कहल जाला। कवि भूत-भविष्य, सबके ज्ञाता मानल जालें। कवि विमल जी के गीतन में ओही गुण से साक्षात् होताऽ। आज समाज में ढेर फूट-मतभेद समाइल बा। लोग हर एक घटना-परिघटना के जाति-धरम के आँखि से देखत बा। सभे अपना के सयान बूझत बाऽ। साहित्यकार अइसन जीव होलें, जे के ना कवनो जाति होला, ना कवनो धरम। उनका खातिर सगरो धरती घर हऽ आ सभे केहू आपन। तबे नू ‘वसुधैव कुटुम्बकम्’ लिखल गइल। कवि रामरक्षा मिश्र विमल जी ओही साहित्यकार जाति-धरम के माने वाला हवें, जे आपसी मनभेद-मतभेद भूलवा के सँघतिया बने खातिर बोलावत बानी। एगो उदाहरण देखीं ना, -\nआईं हमनी सभ बइठीं सुख-दुख आपन बतियाईं जा\nघरफोरवा बा के हमनी के ओकर पता लगाईं जा\nमान बढ़ाईं जा माटी के भेदभाव सब छोड़ के।\nदुअरा-अँगना कहिया छिटकी मधुर किरिनिया भोर के।।\nश्री विमल जी के गीतन के बिम्ब बड़ा साफ बाऽ। पढ़ते पाठक के मन में एक-एक बिम्ब अँजोर कऽ देत बाऽ। मन बरबस कहीं अउरी चल जा ताऽ। ‘असो जाए फगुनवा ना बाँव सजना’ के बात होखे चाहें, ‘लागेला रस में बोथाइल परनवा’ के बात होखे, ‘दूब के सुतार’ चाहे ‘फागुन के आसे’ के बात, एह सब रचनन में चित्रन के देख के मन कुछ अउरी सोचे खातिर बेसूध हो जात बाऽ। एगो चित्र रउरो देखीं ना -\nडर ना लागी\nबाबा के नवकी बकुली से\nबबुनी के नन्हकी टिकुली से\nकनिया पेन्हि बिअहुती\nकउआ के उचराई।\nडाॅ. रामरक्षा मिश्र विमल जी के रचना संसार के विशेषता में ऊहाँ के लोकोक्ति आ मुहावरा के सहज प्रयोग बा। एह किताब में प्रस्तुत सगरो विधा में लोकोक्ति आ मुहावरा के सहज आ रोचक प्रयोग लउक सकेला। ऊहाँ के अपना आँखिन के देखी के मुहावरन से गढ़ि के प्रभावशाली रूप से सामने राखत बानी। कुछ उदाहरण देखीं -\nखतरा बा लाँघला पर आपन सिवान\nकठवति के गंगा में कउआ नहान।\nअब तऽ पनियो में अगिया के हलचल होखे लागल बा।\nमिले सेर के सवा सेर\nऔकात बुझाए लागल।\nकवि जी अपना लेखनी के ताकत से गीत, ग़ज़ल आ कविता के आपन जरिया बना के अपना सर्जना के सथवे भोजपुरी संवेदना के नया दिशा देहले बानी, जवन हमेशा साहित्य-प्रेमी लोग खातिर अनुकरणीय रही। ऊँहा के ‘आँखि लाग गइल’ जइसन कवितन में सबके आँख भर देबे के कूबत बा। ओहके पढ़ते भाव के अइसन दरियाव बढ़िया जाला कि कवनो बान्ह टूट जाला। कविश्री के दोहा मीठ पाग में पगल सीख देत बाड़ी सों। ऊहाँ के सगरो दोहा में ठेठ भोजपुरिया, सुभाव आ बात-व्यवहार के पाग बा। एगो देखीं ना, -\nझट से निरनय जनि लिहीं, घिन आवे भा खीस।\nझुक जाए कब का पता, कट जाए कब सीस।।\nकिताब के भूमिका पढ़त में कई बेर पता चलत कि कविश्री रामरक्षा मिश्र विमल जी खाली एगो कवि ना हईं, ऊँहा के रचनाकार के सथवे एगो सरस गायको हईं, एगो मजल कलाकारो हईं। ऊहाँ के ग़ज़ल के पढ़ के ऊपर वाला सगरो बातन के सत्यापन हो जात बा। कवि के ग़ज़ल के रदीफ आ काफिया बड़ो बा आ छोटो बा, बाकिर मतला, बहर, सबमें ऊहाँ के रचनाकार अनुभव साफ झलकत बा। पाठकगण ग़ज़ल एक, दू, आठ, दस, चउदह, सोलह, अनइस, बीस, एकइस, बाइस आदि के बड़का आ तीन, चार, छव, नौ आदि के छोटका रदीफ़-काफ़िया देख सकेला। कवि के ग़ज़ल के विषय-वस्तुओ देखे जोग बा। ‘स्वाइन फ्लू’ रदीफ़ पर एगो ग़ज़ल देखीं -\nबंद भइल अब सब खिरिकी दरवाजा आइल स्वाइन फ्लू\nबचिहऽ भइया आफति के आफति अफनाइल स्वाइन फ्लू\n‘फागुन के पहरा’ में विषय आ विधा के विविधता कवि के मौलिकता, प्रगतिशीलता आ रचनाशीलता के प्रमाण बाऽ। एह किताब में ‘जिनगी के रंग’ विषयक हाइकुओ बाटे। हाइकु पढ़ला के बाद आजु के हाइकु-प्रकृति के धेयान आ गउवे। पिछलके साल हिंदी हाइकु के सौ साल मनावल गइल हऽ। ओहके आधार पर कहीं तऽ आजु-काल्ह हिंदी हाइकु-विधा के जवन विधि चलत बा, ओहमे दू गो धारा मिलेला। एगो धारा मानेला कि हाइकु में प्रकृति के चित्रण के साथे दू बिम्बन के प्रस्तुति होखे के चाहीं। एह हिसाब से खाली पाँच - सात - पाँच वर्ण के मिलन के हाइकु नइखे हो सकत। दू गो बिम्ब हाइकु खातिर अनिवार्य मानल जाला। वइसे कविश्री के हाइकु में कइगो बिम्ब बनल बाऽ आ प्रकृति के लगहूँ बा। देखीं -\nकिताब के दूसरका संस्करण हमरा लगे बाऽ। दूसरका संस्करण के नाते एहमें श्रेष्ठ साहित्यकारन से ले के विद्वतजन लोग के टिप्पणियो पढ़े के मिलल बा। ओही में हम मनोकामना सिंह ‘अजय’ जी के टिप्पणी पढ़नी। जवन ‘ही’ आ ‘भी’ के सथवे अंग्रेजी शब्दन के प्रयोग पर बा। भोजपुरी में ढेर लोग ‘ही’, ‘भी’ के प्रयोग करेला। हमरो विचार से ‘ही’, ‘भी’ के प्रयोग भोजपुरी में स्वीकार्य ना होखे के चाहीं। जहाँ अउरी भाषा के शब्दन के प्रयोग बा, भोजपुरी के ओहसे समृद्धि होईं। कतहूँ से हानि नइखे। कवि के प्रयोग कइल कुछ हिंदी-अंग्रेजी-उर्दू के शब्दन के देखीं - दहशतगर्दी, टीवी, फोन, साउथ, कल्चर, सर पे, रिलैक्स, एहसास, कापी, पेन, प्राॅमिस, साॅरी, स्विच आॅफ, स्वाइन फ्लू, सीबीआई, बेइमान, इंफेक्शन आदि। ‘अनुभव’ शीर्षक का पूरा उदाहरण बा। एगो अनुभव रउरो देखीं। बिम्ब, शब्द आ कहे के ढंग देखीं -\nसर दर्द के दवाई\nविकास के पर्याय\nडाॅ. रामरक्षा मिश्र विमल जी एगो प्रयोगधर्मी कवि बानी। ऊहाँ के कवितन में विविधता बा, विचार में विविधता बा, जिनगी के हर कोना के अनुभव में विविधता बा आ आदर्शो प्रस्तुति के माध्यम में विविधता बा। किताब पढ़त घरी कई बेर हमके कुछ शब्दन के लिखावट में विविधता लउकल। जइसे ‘अंगना’ चाहे ‘अँगना’ खातिर ‘अड.ना’ के प्रयोग हमरा कुछ खटकल। भोजपुरी में हमार अनुभवहीनता आ अल्पज्ञता हो सकेला। पहिले कबो ना पढ़ले रहनी हँऽ। एतने ना, संङे, बड.ला, अड.ुरी, अमिरित, बिशवास, भूँकल आदि हमके ओही तरह के शब्द लागत बा। किताब में ‘ड.’ के प्रयोग ढेर मिली। एगो उदाहरण -\nसखियन का संङे जाके गंगा नहाइल\nसंङे- संङे नून मरिचा साग खोंटि खाइल\nनइहर के सुख सब गइले छिनाई\nअँखिया लोर बरिसाई ......।\n‘फगुआ के पहरा’ निश्चित रूप भोजपुरी के कइगो मरत शब्दनो के जियतार करे वाला किताब बाऽ। कुछ तऽ अइसन शब्दन के प्रयोग भइल बा, जवन भोजपुरी भाषा के धरोहर बा। ओह शब्दन के सहारे कवनो पंच पर भोजपुरी के पक्ष में सभ्यता, संस्कृति आ साहित्य पर बृहद् चर्चा हो सकेला। बाँव, छवरी, पेन्हि, गर्हुआइल, घरफोरवा, सुसुकत, चुहानी, पखाउज आदि ढेर अइसन शब्द आ भाव बा जवना कारने ई किताब पठनीय, लोकप्रिय आ संग्रहणीय बा। पाठक लोग के एह किताब के एक-एक अक्षर पढ़े के चाहीं। ई किताब खाली काव्य के किताब नइखे रहि गइल, विद्वान लोग के विचार के किताब हो गइल बा। किताब के पहिलके फ्लेप पर प्रेमशंकर द्विवेदी जी के लिखल एकहक गो शब्द रचनाकार आ किताब, दूनो के जोरदार भूमिका प्रस्तुत करत बा। पहिलका फ्लेप से ले के पिछला कवर ले के सगरो विचार एगो पाठक आ भोजपुरी साहित्यानुरागी खातिर थाती बाऽ। ई थाती कविश्री विमल जी के लेखनी के कारने बा, ऊहाँ के लेखनी के बहाने बा, एहू खातिर भोजपुरी ऊहाँ के ऋणी रही, आ ‘फगुआ के पहरा’ के बहाने अपना सरस साहित्य के रसास्वादन कराहूँ खातिर ऋणी रहीं। एही शब्दन के साथे कवि के लेखनी के कोटि-कोटि नमन आ सादर प्रणाम।\nकिताब: फगुआ के पहरा\nकवि: रामरक्षा मिश्र विमल\nप्रकाशक: वनांचल प्रकाशन, तेनुघाट, बोकारो\nमूल्य : 150 रू (अजिल्द), 250 रू (सजिल्द)\nमैना: वर्ष -7अंक - 117 (जनवरी - मार्च 2020)


डा॰ सुभाष राय के यूनीकवि सम्मान – Anjoria\nसितम्बर 12, 2010 यूनीकवि, सुभाष राय\nहिंदयुग्म की ओर से डा सुभाष राय के अगस्त महीना क सर्वश्रेष्ठ कवि घोषित कइल गइल बा. हिंदयुग्म हर महीना एगो यूनीकवि प्रतियोगिता क आयोजन करेला, जवने में देश भर से प्रविष्टि मंगावल जाले. उनहन के अलग-अलग जजन के पैनल के सऊंप दिहल जाला. सब मिलि के कुल भाग लेवे वालन कवियन में से 10 गो क चुनाव करेलें आ बाद में चुनायल कविजन के कवनो बड़ साहित्यकार के हाथ से पुरस्कार प्रदान कइल जाला.\nडा सुभाष राय हिंदी अउर भोजपुरी साहित्य में आपन एगो जगह बना लिहले बानी. ऊहाँ के कविता, व्यंग्य अउर सामयिक लेखन में लगातार आपन उपस्थिति बनवले राखीलें. अंजोरिया के लेखक परिवारो क एगो महत्वपूर्ण सदस्य हईं सुभाष जी.\nपुरस्कार घोषणा क लिंक\nOne thought on “डा॰ सुभाष राय के यूनीकवि सम्मान”\nसितम्बर 13, 2010 को 3:29 अपराह्न पर